open-index/open-wikipedia-markdown huggingface dataset:
反共產主義

**[[反共產國際協定|反對共產主義]]**（，簡稱「反共」）係一種反對共產主義嘅意識形態。部分人同馬克思無政府主義者觀點，「反共」又係有反對共產黨執政意義。反共一詞或分成幾個層面，針對國家如反中；針對政黨即反黨，針對種族例如反華，意義上都有差別。中華人民共和國黨國體制下，親共人士常將反對聲音統稱「反中」或「反華」，一切提升至國家同民族層面，無論反對中共政策、獨立運動，甚至反共運動等。中國改革開放後，唔再流行將異見同反政權言行講成反共或批鬥成「反黨、反革命集團、反動派」等文化大革命用詞。

## 情況
世界各地有唔同形式嘅反共，面臨赤化嘅地方更明顯。中國國民黨同部份反共人士曾以「共匪」、「赤匪」、「毛匪」貶稱中共，蔣介石時代較常見。而對香港政界政界人士立場親中親共，或遭指控無考慮港人利益可言嘅政客，都會被貶稱為「港共」、「土共」。

各個共產背景國家，都會有相關法律同白色恐怖事件對待「反共」。中國共產黨為穩固政權，宣稱「反共」等同「反對中國共產黨管治中國嘅唯一合法性」嘅說法，因此一面對外宣傳「黨國同構」嘅奉天承運觀念，一邊迫害或捉拿中國大陸異見人士，打壓維權運動。北韓金氏政權以馬列主義為根基，建立家族世襲制獨裁統治。史學家羅拔岡吉士（Robert Conquest）指共產主義要為二十世紀數以百萬計嘅死負責。

香港自1997年7月1號開始質疑特區政府高度自治地位，同中聯辦左右香港政局問題上，常以「西環治港」、「港共政權」稱呼「保皇黨（部份建制派政黨）」同政府人士，原因係西環有「中聯辦」嘅辦公室，有建制派議員、官員走入中聯辦。不過，《香港特別行政區基本法》同政府程序並無要求議員同港府官員要接受中國政府問責呢個要求。喺今日中國共產黨勢力範圍內，親共派會將任何「反共」同批評中共言行，都講成唔同概念嘅「反中」或「反華」，即**反中國**，代替以往反共、反動等批評字眼。泛民主派同香港本土派成日被形象抹黑成「**反對派**」同「**反中亂港**」。親建制報章同親中機關報成日用到有關貶稱，而大陸同香港互聯網上面有好多被指五毛黨人士都會用「犯民」貶稱泛民。中共異見人士部份被扣上漢奸，賣港賊等「帽子」。

## 歷史
冷戰前，社會主義黨同資本主義國家，一直視以蘇聯為首共產國家，係文明落後、寄生主義，有軍事危害性等唔可容忍嘅缺陷。雖然共產有過一段思潮，但當共產黨造成戰爭暴行，國內流血，甚至東歐劇變、蘇聯解體，共產國家數量劇減，並改稱自己為社會主義國家嘅左翼政府，僅存中國、北韓、古巴、越南同老撾，尼泊爾，委內瑞拉等幾個。

社會主義對資本家嘅威脅減少，當代社會主義國家自蘇聯解體前後都展開改革開放，市場經濟化等資本化路線。雖然有關國家得到經濟上改善，但反對聲音仍然存在，大多演變成反對一切唔「自由民主」制度；反對一黨體制；質疑共產黨以社會資本化手段，揾出資本主義嘅缺點，盡管出現違規行為亦無嚴打。部份紅色資本家（親共商團）涉及經濟問題如：侵害人權，貪污、利用山頭政治壟斷地區經濟、黑心食品同環境破壞等等。相比西方資本主義國家，資本化社會主義國家出現資本主義嘅缺乏較嚴重而且明顯。發展中國家法治完善程度，同國民道德水平都係影響資本主義化成效。

美國將北韓列為一個謀求發展大規模殺傷性武器維護金家獨裁統治嘅「無賴政權」或「邪惡軸心」。仲有埃塔、菲共、尼泊爾共產黨、光輝道路等馬克思勢力，加上中東恐怖主義，反政府活動得到中國，俄羅斯支持，被美國認定全部都係「恐怖主義」。

## 原因
多數反共產主義者否定馬克思主義中嘅歷史唯物主義。反對馬克思認為資本主義最終「消失」，並走向社會主義，變成一個真正嘅共產主義社會嘅論述假設，正如封建主義唔一定跟住就係資本主義。俄國就是由沙俄帝制變成列寧主義國家。

有反共者將共產主義批評成法西斯主義；認為馬克思黨，同法西斯黨同樣獨裁而邪惡，有暴力、野蠻，反人道方面。但當中法西斯主義者一般都係反共產主義同反資本主義，例如納粹主義，納粹德國國營經濟（國有制主導）唔係資本家主導，又唔係帝制，或者共有制。

反共主義者強調私有制一方，認為資本主義國家保障人民嘅政治，同經濟嘅自由，並會認為共產制度下嘅人民冇選舉權、冇自由、社會缺乏法治，係根本性侵犯個人權利。反而，一般資本主義國家都宣稱自由主義，個人自由有法律保障，原則上係容許意識形態個人化。

有建議指，各種主義嘅人應該除去思想分隔同保護主義。社會必然要以階級，同國籍上單獨處理。國內可能存在聯邦制、自由邦、國中國，甚至係「一個國家，多種制度」，以達到唔同主張嘅人都有限度滿足。

### 共產爭議性
*馬克思式共產國度要喺無政府社會下進行，因此現實中並唔存在。因為喺無中央、無警察管轄下，人民必須自律，以達到利益平衡。但係無政府主義下，難以由第三方解決有可能或有能力出現嘅分爭，私心或錯誤價值出現時，最後只會引起小圈子、多數人暴力、階級鬥爭。
*現實中共產主義國家下實行出現問題，如毛澤東式、史太林式、北韓共產主義，以政治手段進行強制階級劃份，社會上人民以身份得到利益嘅多少，並未由個人付出作參考，令社會出現生產積極性下滑、資源嚴重偏向特權同紅色階級、批鬥同互相告發過程造成好多錯判，誤批，社會比資本化混亂，過度向左係得不償失。而家，好多人因中國保留咗半世紀嘅戶籍制度造成生活同權利損失。
*有人認為共產陣營下嘅社會主義制度唔合適「已發展國家」。當今發達國家嘅經濟、軍力，甚至教育同生活水平都高過馬列向社會主義國家。有關發展國家同地區，如美國、英國、日本、香港等共同點為資本主義同自由。反觀古今該類社會主義國家，發展水平差距明顯。中國執行混合經濟後，城市同特區嘅經濟實力同以前或其他地區有強烈對比。
*馬克思騙局：有理論質疑馬克思同信眾所講嘅「成熟資本主義」嘅問題。「成熟資本主義」並非如反資本主義者所指經濟停滯，或壟斷剝削同階級主義已達到頂峰而腐敗之致。相反，「成熟資本主義」應該已達到「效率最大化」、社會地位平等，福利制度完善，再無必要政治干預。
*共產主義並非「魔法」，資源稀少性依然存在。排除個人對奢侈品同理想嘅追求，但活人必然有生理需要，食物、空間同埋會排屎尿並制造垃圾。因而共產主義實用性、人道立場同公平原則，受到後期嘅研究者嘅提出新論證作疑。

## 睇埋
*共匪
*私有產權
*自由市場
*宗教自由
*真普選
*國家社會主義
*反猶太主義
*反資本主義

## 參考

## 注釋
盧覓雪

**盧覓雪**，原名**盧麗蓮**（英文名Michelle，音譯「覓雪」，），做過香港記者、編輯、電台節目主持、演員、電影策劃、編劇、影評、作家。未婚。

## 做過
*香港電台
*香港商業電台
*有線電視娛樂台
*無綫生活台
*NOW TV 101台
*鳳凰衞視香港台
*DBC Radio

## 演出

### 電視劇（ViuTV）
*2018年：《VR驅魔人》飾 Gabrielle Cheung（第13集）
*2018年：《做演藝嘅》飾 嘉媛姐（第9集）
*2019年：《娛樂風雲》飾 徐嘉媛（嘉媛姐）
*2019年：《理想國—苟延殘喘》 飾 張太
*2019年：《理想國—堅尼地判官》 飾 林海玲
*2023年：《社內相親》 飾 韓美媚

### 節目主持（ViuTV）
*2017年：《尋覓原味》

### 節目演出（ViuTV）
*2017年：《精裝送禮仔》（第8集嘉賓）
*2018年：《小煮角》（第19-21集嘉賓）
*2018年：《喵喵喵》（第16集嘉賓）
*2021年：《Have A Sweet Gym》（第1集嘉賓）
*2023年：《偏食細路鬥大廚》（第14-15集嘉賓）

### 電影
*2021年：《二次人生》 飾 余天心阿媽

## 事件

### 被李力持誹謗
李力持喺2020年3月時，曾經喺Facebook上傳咗盧覓雪嘅照片，並配以性愛片嘅圖片，聲稱有盧覓雪嘅性愛片段流出，結果盧覓雪6月入稟區域法院控告佢誹謗，要求法庭頒禁制令同埋支付懲罰性賠償。

李力持曾經喺7月公開道歉，但係盧覓雪就叫佢「有咩自己同法官講啦⋯⋯」 。去到11月26號，區域法院裁定盧覓雪勝訴，李力持要向盧覓雪賠償同埋畀訟費。盧覓雪之後喺社交媒體形容「告一段落」。

## 出面網頁
* 
* 
* 盧覓雪｜DJ主持｜商業電台881903.com

## 參考

類:香港商業電台節目主持
黨員

**黨員**係指黨派入面嘅成員，通常指政治方面，例如共產黨黨員。

但係好少會有人用「黨員」一詞嚟形容香港政黨嘅成員。

黨魁係黨員之中領袖，嘅職務主要係協調黨友嘅分工，仲要代表黨發言，有時黨有其他發言人。

## 睇埋
*政治
*黑幫
*一黨專政
*黨
國共內戰

**國共內戰**（又叫**國共戰爭**）係指中國國民黨同埋中國共產黨之間、喺中國境內打嘅仗。

國共內戰總共有兩次。第一次國共內戰喺1927年國共打北洋軍閥期間爆發，第一次國共合作破裂，8月1號開始武裝衝突，國民黨喺內戰佔上風，打到1936年12月12號爆發西安事變，逼使同年底落實第二次國共合作抗日；第二次國共內戰喺1945年抗日戰爭打完之後即刻爆發，共產黨由蘇聯接收中國東北打好基礎，並喺戰事逐漸佔據上風，到1949年共產黨基本控制咗中國大陸，同年10月1號宣佈成立中華人民共和國，而國民黨領導嘅中華民國就喺12月7號撤退去咗臺灣，國共內戰大局已定。之後臺灣海峽兩岸之間形成咗長期嘅政治同軍事對峙，中華民國喺臺灣同中華人民共和國喺大陸都聲稱自己係全中國唯一合法政府。1958年第二次台海危機之後，雙方未有再爆發大規模武裝衝突，並喺1979年默契上停止公開衝突，但直到今時今日都未有簽署停戰協議或者和平條約，所以國共內戰技術上依然未正式完結。

## 睇埋
*國共關係

### 相關政權
*中華民國
*中華共和國
*中華蘇維埃共和國
*中華人民共和國
*中國 (搞清楚)

### 相關事件
*金圓券風暴
*長春圍困戰
*國共合作
*制憲國民大會
*動員戡亂
*台海現狀
*台灣問題
*泰北孤軍

### 文藝作品
*10+10之穿過黑暗的火花
*古寧頭大戰
*異域
*823砲戰
*大決戰
*集結號
*建國大業

## 參考資料
### 引用

### 來源

; 毛澤東著作
* 《中國的紅色政權爲什麼能夠存在》
* 《愚公移山 (毛澤東)》
* 《中國社會各階級的分析》
* 《中國革命戰爭的戰略問題》

; 蔣中正著作
* 《中國之命運》
* 《蘇俄在中國》
* 《剿匪成敗與國家的存亡》
* 《反共抗俄基本論》

; 其他文章
* 《國民黨統治期中國到底餓死多少人》
外掛程式

**外掛程式**（簡稱**外掛**），係一種電腦程式，用黎幫應用程序加啲功能，最常見嘅有網頁瀏覽器嘅外掛程式同媒體播放器嘅外掛。
加拿大法文

**加拿大法文**係用嚟形容喺加拿大講嘅法文，包括魁北克法文同阿卡迪亞法文等。
豬仔包

**豬仔包**係一種港式麵包，被認為係長條型法國麵包嘅短版本，又叫**短法包**，佢嘅味道同質感有相似上嘅地方，但唔係完全一樣。雖然佢叫做「豬仔」，但實際並無任何豬肉成份，亦無任何餡。常見喺香港同澳門嘅麵包舖同茶餐廳。

豬仔包呈橢圓形，佢嘅外型同豬仔有啲似，所以得到咁嘅名。傳統上，豬仔包可以按表面嘅鬆脆程度同硬度分為「硬豬仔包」同「軟豬仔包」；亦可以根據佢嘅味道而分為「甜豬仔包」同「鹹豬仔包」。

## 食法

除咗法式食法之外，豬仔包重有好多種食法，例如澳門著名嘅豬扒包，就係用豬仔包夾住一塊炸豬扒而成，而**奶油豬仔包**就係源自奶油多士，以經烤焗至香脆嘅豬仔包，搽上煉奶同牛油，亦係一種常見嘅食法。

## 奶油豬仔包

**奶油豬仔包**，又叫**奶油豬**、**奶油脆豬**。係蛻變自奶油多士，澳門豬仔包加牛油同煉奶就得。

## 參考
* 維琪的遊戲筆記 香港吃吃吃–第三站:蘭芳園
* 試飲試食 即叫即製 大快朵頤 中秋美食嘉年華連場競食
* 葡國美食新蒲點(圖)
胡兆康

**胡兆康**（**Wu Siu Hong**，）係香港保齡球員。

## 個人榮譽
* 榮譽勳章（2002年）
* 香港十大傑出青年（2016年）

## 攷

類:香港保齡球員
類:香港十大傑出青年
兆康
四號坦克

**四號坦克**（）係納粹德國喺第二次世界大戰中整嘅一款中型坦克。

佢原本嘅設計目的係支援步兵，同專門反坦克嘅三號坦克一齊作戰。當三號坦克嘅整體性能逐漸唔夠二次大戰中期裝甲戰鬥需要嘅時候，四號坦克因為使用嘅技術較為成熟而比三號坦克有更大嘅改良空間，所以喺不斷改進嘅過程中，四號戰車逐漸成為裝甲師裝備嘅主力車種。呢個時候嘅四號坦克嘅素質比盟軍大部分坦克重好，甚至俾盟軍嘅士兵叫做四號特殊型。四號坦克比較大嘅改良空間亦令佢成日俾人改造，成為用途最廣泛嘅坦克，既有改造為突擊砲、驅逐戰車，亦有改造為彈藥運送車、架橋坦克等。從投產至二戰結束，德國總共生產咗超過8,800部四號坦克或者佢嘅改造型。

四號坦克參加咗幾乎所有戰役，而且表現相當可靠，冇好似豹式坦克初期型號咁有大量嘅技術問題，所以俾德軍裝甲兵暱稱為「軍馬」。四號坦克除咗由德國自己用，亦有出口到其它國家，甚至二戰結束後仍然有國家繼續將佢投入戰爭。

## 參考

## 出面網頁

* AFV Database
* Panzer IV Universe
* Armour penetration table of German 75 mm guns
肉骨茶

**肉骨茶**係一種東南亞（馬來西亞同新加坡）一帶流行嘅小食，之後亦廣傳於中國大陸、台灣、海外華人地區等地。

## 簡介

「肉骨」好似佢個名，係以帶肉嘅骨配合中藥煲成嘅湯。而「茶」字就係源自創始人個名「李文地」，因為賣肉骨湯而被顧客叫做「肉骨地」，福建話嘅「地」同「茶」音近，所以後來被叫做「肉骨茶」。小食本身並無茶葉。

肉骨茶混合中藥、香料（包括八角茴香、桂香、丁香、大蒜）同肉排熬製幾個鐘頭嘅濃湯。喺馬來西亞嘅一啲小鎮嘅餐館會加入海參同鮑魚一齊熬製。

肉骨茶通常伴白飯或以油炸鬼蘸湯來食。以醬油、碎紅椒同蒜蓉一齊調味。各類中國清茶通常會隨湯奉上，相信可以清走豬肉嘅油膩。喺馬來西亞，肉骨茶係一道典型嘅早餐菜式。

肉骨茶分福建做法和潮州做法兩種，前者用老抽，湯黑咪炆且濃，後者用生抽，湯黃亮亮且清。按照南洋老饕嘅講法，新加坡嘅肉骨茶大多要歸宗潮州人，而到了馬嚟西亞，就變成了福建派肉骨茶嘅天下。

## 由來
無從考究，但馬來西亞版本嘅由來據說係，清末時期，華人為咗逃離國家嘅動蕩不安，紛紛遠涉重洋來到咗南洋謀生計。嗰時嘅英屬馬來亞（即係今日馬來西亞嘅前身，英國殖民地），英國喺馬來亞搜刮咗好多嘅資源需要運送返英國，喺巴生（離首都吉隆坡30公里）起咗深水碼頭。當時唔少中國百姓由於知識水平唔高，來到馬來亞亦只能夠以勞動賺取人工。喺巴生河谷採挖「錫米」嘅華人，為咗維持長時間嘅體力消耗同適應熱帶地區嘅氣候，需要進補，但佢哋唔捨得買啲昂貴嘅中藥食譜。於是就用豬骨同一啲普遍常用嘅中藥，以及一啲家傳嘅偏方一齊熬成湯，呢個就係最早嘅肉骨茶。當時多來自福建泉州嘅中國人按照家鄉嘅習慣，將藥湯叫做「茶」。肉骨茶唔止好味、營養豐富，重提供所需嘅能量，更加可以抗風濕，又可以耐肚餓，一下就喺勞工間流傳起來。慢慢，肉骨茶就成咗新馬兩地人人鍾意嘅美食。新馬兩個版本係完全唔同，前面嗰種似乎係用肉骨煮藥膳，後面嗰種感覺似湯水多一啲。

## 變化
隨住肉骨茶喺東南亞以至亞洲及世界各地流傳，佢嘅風格亦隨住當時當地嘅華人而有所影響。
常見嘅肉骨茶風味可以分為以下三種：
* 潮州派：又叫海南派，顏色較淺，不過啲湯會用比較多嘅胡椒，所以有較重嘅胡椒味；
* 福建派：又叫鶴佬派，顏色較深，因為會用比較多豉油做調味，所以有較重嘅藥材味；
* 廣東派：加入中國藥酒，以加強佢嘅藥效；
家陣喺新加坡，潮洲派較為盛行，而喺馬來西亞就以福建派較為盛行。

由於伊斯蘭教唔准食豬肉，肉骨茶喺馬來西亞亦出現咗「清真版本」，以雞肉取代豬骨，稱之為「雞骨茶」。而當豬流感爆發期間，由於當地居民因為疫情擴散而對豬肉恐慌，當地食店除咗改賣清真版本之外，甚至會用海鮮來取代豬肉，又或研發出「齋」嘅「肉骨茶」。

## 參考
松岡環

**松岡環**（）係日本學者同埋日本「銘心會」創會會長，主張日本各界應該反省搞起侵華戰爭同南京大屠殺嘅戰爭罪行，畀普遍中國媒體叫做「日本嘅良心」。

松岡環喺日本大阪府生世，原本係大阪府松原市嘅一個歷史科小學老師。1988年開始，佢一直喺中國南京做嘢，睇到日本教科書淡化南京大屠殺嘅史實，於是決心畀下一代歷史真相，所以一直中國日本兩邊飛嚟飛去，訪問二百幾個日本老兵同埋三百個大屠殺生還嘅人，並將資料寫成書同做記錄片。即使佢期間畀日本右翼團體恐嚇，話佢係「反日老師」同埋「中國間諜」，但佢一直都無放棄過搵歷史真相。

佢認為喺第二次世界大戰嗰陣，日本曾經畀中國同埋好多亞洲國家嘅人帶嚟深重嘅災難，應該深刻咁反省同講對唔住，同埋賠錢畀受害者，並畀下一代真實咁知道歷史事實。為咗代表日本人講對唔住，佢喺每年8月15號，即係日本戰敗投降紀念日，帶住銘心會成員，去南京大屠殺紀念館悼念南京大屠殺遇難者。

## 參考
鹹濕佬

**鹹濕佬**又叫**色狼**，係一種性罪犯，上網、學校、咸濕小說入面都唔少。色狼犯罪行為如狼似虎，性騷擾層面包含非禮，言語暴力，甚至強姦等等都可能有。

## 代名詞
粵語中色狼一詞，男叫**咸濕佬**，女叫**咸濕婆**，而日語方面，男叫**痴漢**（），女叫**女痴漢**，或**痴女**。因中文地區受日本性文化影響，中文上都會用到和製漢語。

## 相關
* 偷窺
* 偷底衫褲

## 參考
洪水

**洪水**，或者叫做**水浸**、**水災**，係講大量水湧到地面，又去唔切，令到塊地浸曬。水可以來自海、湖、河、雨等等唔同嘅源頭。

洪水之所以係災，係因為佢會搞到有人命傷亡、財物損失、甚至屋同路橋都沖壞、導致交通癱瘓。

## 水浸

洪水入咗城鎮裏便，就叫做水浸或者水浸街，語體文叫做「內澇」。香港政府用咗十幾年去編制排水系統，先解決咗水浸街問題，而大陸重有好多城市嘅排水系統唔完善，一落大雨就水浸，例如喺2012年7月21號，北京落咗61年來最大嘅暴雨，造成97人死亡、幾百億文人民幣嘅經濟損失。

## 參考

## 出面網頁

* "Cantonese (Chinese) - King County Flood Safety Video." (Archive) King County Flood Control District, 金縣（華盛頓州）. (YouTube)
藍皮書

**藍皮書**係一啲書、期刊，個書名或者個書皮係藍色，就俗稱「藍皮書」。原本最早出藍皮書嘅係英國國會，嚮15世紀已經出版報告一啲官方統計數字資料。收尾好嘢有人學，例如：
*威斯康辛州藍皮書（Wisconsin Blue Book），係美國雙年期刊，立法參考書，紀錄當地政府，經濟、人口統計、地理同歷史。1953年創刊，1995年成為網上版。
*蒂芙尼公司藍皮書，係蒂芙尼公司出版嘅產品目錄参考書，1845年已經創刊。藍色係蒂芙尼公司專色
*歐洲中央銀行出版嘅刊物，講歐盟成員國之間證券清算系統手冊
*中國社會科學院出版唔少研究報告，都叫做「藍皮書」，例如《法治藍皮書》、《社會藍皮書》、《中國省域競爭力藍皮書》咁。
*《藍皮書（香港鹹濕雜誌）》，1970年代出版過，而家已經唔見有賣
*香港藍皮書，薛鳳旋教授著作，呢本書令佢嚮浸大冇得續約教書
*藍皮書計劃，美國軍方研究UFO事件報告
藍皮書計劃

**藍皮書計劃**（**Project Blue Book**）係美國空軍調查不明飛行物體（UFO）搞出嚟嘅研究計劃。

1952年開始，1969年12月上頭叫停，但重有活動到1970年1月。
威斯康辛州藍皮書

**威斯康辛州藍皮書**（**Wisconsin Blue Book**）係美國雙年期刊，美國立法參考書，紀錄威斯康辛州當地政府、經濟、人口統計、地理同歷史。1953年創刊，1995年開始亦喺網上刊登。
陳文輝

**陳文輝**（**Chan Man Fai**，）係香港一足球員，司職中場或者前鋒，家下效力香港超級聯賽球會南區足球會。

## 出面網頁
* HKFA

類:南區足球會球員
野人

**野人**係一種世界各地都存在，而未被證實存在嘅高等靈長目動物，企直咁行，比猿類高等，具有一定智能。佢較為正式嘅學名係「直立高等靈長目奇異動物」。

古人類學認為野人可能係遠古智人進化到現代人之間缺失嘅一環，所以有生物學家將佢分類為人科人屬而唔係智人種，同現代人類最近親。「野人」係眾多傳說嘅神秘動物之中最可能真實存在嘅一種。世界上唔同地方對「野人」有唔同稱呼，好似「雪人」、「雪怪」、「大腳怪」等。
蒂芙尼公司

**蒂芙尼公司**（，）係美國一間珠寶銀飾公司。1837年查理斯·蒂芙尼同莊·B·楊嚮紐約市創業，開始時叫*Tiffany & Young*。

蒂芙尼公司1845年開始出版產品目錄，由於佢用咗蒂芙尼公司專色藍色，所以又叫「藍皮書」。

## 出面網頁

* Tiffany & Co. | Choose Your Country
歐洲中央銀行

**歐洲中央銀行**（英文：**European Central Bank**，意大利文：**Banca Centrale Europea**），簡稱**歐洲央行**，總部嚮德國法蘭克福，係負責歐盟歐元區金融同貨幣政策嘅組織，1998年6月成立。

## 出面網頁

* 歐洲中央銀行主頁
香港藍皮書

《**香港藍皮書**》係關於香港經濟、政制同政府管治、社會民生方面嘅學者分析同香港未來發展展望、評估同預測綜合研究報告。由香港浸會大學當代中國研究所，薛鳳旋教授主編，加上專家學者合作撰稿。本來打算2012年起，每年出版一期。和平圖書有限公司、中國社會科學院社會科學文獻出版社出版同發行。2012年首卷對香港回歸15年嚟政治、經濟、文化方面回顧、分析兼評估。 

浸大校方認為本書「內容失實，企圖推卸責任畀下屬，學術不當」，最後決定唔同薛鳳旋續約。

## 攷

## 連出去
*HKPL.Gov.HK 《香港藍皮書》
中國社會科學院

（英文：**Chinese Academy of Social Sciences**，**CASS**）係中華人民共和國嘅哲學、社會科學研究、國家級學術機構同綜合研究中心。1977年5月成立，前身係中國科學院哲學社會科學學部。
嘉琳

**嘉琳**（原名**劉嘉琳**，**Garlum**）係香港創作女歌手。阿哥係人民力量前主席劉嘉鴻。
全民在野黨

**全民在野黨**（**People Out of Parliament Party**）係香港一個喺2012年成立嘅政黨，聲稱全香港700幾萬有居港權嘅香港永久性居民全部自動成為黨員，因此做咗香港第一大政黨。

## 主要成員
*李慨俠，創黨主席
*徐沛雄，法律顧問
*羅少雄，社區顧問，香港進出口汽車商會會長

## 參考

## 出面網頁
* 官方網頁
陳豪

**陳豪**（**Moses Chan**，）係香港藝人，祖籍廣東台山，無綫電視經理人合約男藝員，無綫當家小生台柱，又係「師奶殺手」，出名品味咖啡。2012年亞洲區視帝。老婆係2006年香港小姐冠軍陳茵媺。

## 演出

### 電視劇（無綫電視）
*2000年：《妙手仁心II》飾 林敏智（M.C. Lam）
*2002年：《駁命老公追老婆》飾 刑浚
*2003年：《鳳舞香羅》飾 邵晉鏗
*2004年：《爭分奪秒》飾 陸耀國
*2004年：《金枝慾孽》飾 孔武（孔大人、孔大哥）
*2005年：《秀才遇著兵》飾 水東樓 （水大人）
*2005年：《妙手仁心III》飾 林敏智（M.C. Lam）
*2006年：《火舞黃沙》飾 宋東昇
*2007年：《溏心風暴》飾 唐至安（得得地、細鮑）
*2008年：《溏心風暴之家好月圓》飾 甘永家（阿卡）
*2008年：《珠光寶氣》飾 賀哲男（Terrence）
*2009年：《宮心計》飾 李怡
*2010年：《秋香怒點唐伯虎》飾 唐伯虎
*2011年：《天與地》飾 宋以朗（黑仔、Angus）
*2012年：《4 In Love》飾 余鎮東（MK仔）
*2012年：《心戰》飾 章世言（Ivan）
*2012年：《天梯》飾 苗天（天哥）
*2013年：《金枝慾孽貳》飾 高流斐（高老闆）/孔武
*2013年：《法外風雲》飾 李名揚（Morris）
*2015年：《水髮胭脂》飾 滿承康
*2015年：《鬼同你OT》飾 米開朗（Michael）
*2015年：《陪著你走》飾 甘言重
*2016年：《潮流教主》飾 葉朗
*2016年：《完美叛侶》飾 敖柏言（Hugo）
*2016年：《來自喵喵星的妳》飾 薛丁甲（Garfield）
*2017年：《使徒行者2》飾 魏德信（Victor）
*2017年：《誇世代》飾 鄺港生（Mike）
*2020年：《殺手》飾 	喬星（Zero）
*2021年：《陀槍師姐2021》飾 蒙漢森（檬Sir）
*2021年：《愛美麗狂想曲》飾 麥子風（Matthew、Matt少）
*2022年：《白色強人II》飾 李文信（Vincent）
*2023年：《新四十二章》飾 章經
*2023年：《破毒強人》飾 文華
*2023年：《羅密歐與祝英台》飾 梁山伯／萬事通
*2024年：《飛常日誌》飾 宋楊
*2024年：《企業強人》飾 趙愷
*2025年：《虛擬情人》飾 李文信（Vincent）
*2025年：《俠醫》飾 凌為民

### 電影
*1997年：《最佳拍檔之醉街拍檔》飾 雷雨揚下屬
*1997年：《恐怖雞》飾 關輝
*1999年：《烈火戰車2極速傳說》飾 喪偈
*2018年：《逆向誘拐》飾 
*2022年：《逃獄兄弟3》飾 馬文豪

## 出面網頁

* 
* 
* 
*
蘇黎世州

**蘇黎世州**係瑞士一行政州域，1351年加入瑞士聯邦，全州面積1,729平方公里，分為12區，共171市，全州人口過百萬（2005年）。州府蘇黎世係瑞士最大城市、全國經濟中心，有全國唯一國際股市*Zürich SMI*。

## 睇埋
* 蘇黎世德文
* 政治聯合#加入聯邦

## 出面網頁
* Startseite Kanton Zürich
巴塞爾城市州

**巴塞爾城市州**係瑞士一行政州域，喺瑞士西北部，1501年加入瑞士聯邦，全州面積37平方公里，由巴塞爾（州府）、Riehen鎮同埋和Bettingen鎮組成，全州人口18萬幾（2007年），係瑞士面積最細，同埋人口密度最高嘅州。

## 睇埋
* 政治聯合#加入聯邦

## 出面網頁
* Basel: Kanton Basel-Stadt und Stadt Basel, Verwaltung, Behörden, Politik
日內瓦州

**日內瓦州**係瑞士一行政州域，喺瑞士西南部，1815年加入瑞士聯邦，全州面積282平方公里，州府日內瓦，全州人口44萬幾（2005年）。

## 出面網頁

* République et canton de Genève (Suisse) - ge.ch - Administration cantonale genevoise
加州州立大學

**加利福尼亞州立大學**（**California State University**），又叫**加州州立大學**，簡稱**加州州大**（**CSU**或**Cal State**），係美國加州一個公立大學系統。佢係組成加州公立高等教育體系三個大學系統之一。另兩部分分別係加利福尼亞大學系統同加州社區大學系統。

自1961年，超過2百萬舊生，由加州州大系統獲得學士、碩士同博士學位。而家加州州大系統提供約240種專業領域，超過1,800種學位課程。

## 分校
*聖路易斯－奧比斯保分校
*波莫納分校
*卑卡斯菲爾德分校
*海峽群島分校
*慈高分校
*道明基斯山分校
*東灣分校
*菲利斯諾分校
*富勒頓分校
*長灘分校
*洛杉磯分校
*蒙特利灣分校
*北嶺分校
*沙加緬度分校
*聖伯納甸諾分校
*聖馬可分校
*斯坦尼斯洛斯分校
*洪堡州立大學
*聖地牙哥州立大學
*三藩市州立大學
*聖荷西州立大學
*索諾馬州立大學
*加州海事學校
五山

****可以指：
*五山站，廣州地鐵嘅一個車站
*五山街道，廣州市天河區下轄嘅一個街道
*多個名為「五山鄉」嘅行政區
*多個名為「五山鎮」嘅行政區
*京都五山，日本京都五間佛教寺廟嘅並稱
*鎌倉五山，日本鎌倉五間佛教寺廟嘅並稱
*五山城，俄羅斯斯塔夫羅波爾邊疆區嘅一個城市
積臣普樂

**積臣普樂**（**Jackson Pollock**，）係一個有影響力忌美國畫家同埋抽象表現主義（abstract expressionism）運動忌主要力量。渠以其獨特創立忌滴畫而著名。

喺渠忌一生入邊，渠同時享有相當忌盛名同埋惡名：渠被認為係一個大部分時間隱居忌畫家；渠具有反覆無常忌脾氣，並且一生中大部分時間都喺道同酗酒做鬥爭。

渠喺懷俄明州忌科迪(Cody)出世，1929年移居紐約，進入藝術學生聯盟，喺托馬斯•哈特•本頓（Thomas Hart Benton）門下學也；1938年到1942年，為聯邦藝術工程做也；1943年開始轉向抽象藝術。1950年代到1960年代，渠通過「文化自由議會」（Congress for Cultural Freedom）受到中央情報局忌支持。

1947年開始使用「滴畫法」，取消畫架，將巨大忌畫布平鋪喺地上，用鑽有細窿忌盒、棍或者畫筆將顏料濺喺畫布上邊，稀薄忌顏料藉助噴霧器；作畫嗰時同畫布忌接觸毋固定喺一個位置，而係喺畫布四圍行，或者跨過去，等構圖無中心、結構無法辨認；以反覆忌無意識忌動作畫成複雜難辨、線條錯亂忌網；畫面上邊線條縱橫曲扭，色彩變幻無常。

## 出面網頁

* Jackson Pollock
* Jackson Pollock on Museum Web Paris
* Pollock exhibition on MOMA Site
* Pollock collection on the Guggenheim NY Site
* Jackson Pollock by Miltos Manetas
* Pollock Movie
* 波洛克基金會
* 波洛克電影網站

類:美國畫家
倫巴第大區

**倫巴第大區**係意大利北部一個大區，面積23,863平方公里，人口9,108,645，首府米蘭係意大利嘅經濟首都。
烏茲別克

**烏茲別克**（；烏茲別克文：**O'zbekiston Respublikasi** 或者 **O'zbekiston Jumhuriyati**），中國大陸譯作，係個中亞內陸國，1991年從蘇聯獨立，係獨聯體成員。係世上僅有嘅兩個雙重內陸國之一（另一個係列支敦士登）。

烏茲別克個國名嚟自欽察汗國第九代可汗月即別汗。

## 參考

## 出面網頁

* 
* 
* 
* 
* 
* 
*
吳亮星

**吳亮星**（），係香港特別行政區全國人民代表大會代表（第十屆至今），做過香港立法會（第一、二屆循選舉委員會功能界別，第五屆循金融界功能界別）議員、香港臨時立法會議員、香港特別行政區第一屆政府推選委員會成員，第十三屆港區全國人大代表，亦係中國銀行(香港)信託有限公司董事長同埋集友銀行副董事長。廣東鶴山人。2001年獲委任做太平紳士，2004年7月獲頒銀紫荊星章。

## 政治立場
佢係香港親中派一員。喺2014年，佢有份贊助慶祝中國65週年嘅官方國慶晚會。

### 選舉及提名經歷
喺2016年，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(港區全國人大代表)。

## 公職
*香港再出發大聯盟發起人
*兩岸和平發展聯合總會第4/5屆榮譽顧問
*香港島各界聯合會第七屆名譽會長
*香港中華文化總會名譽會長
*中國國家行政學院（香港）工商專業同學會第五届名譽副主席

## 部分榮譽
* 2004年10月：銀紫荊星章

## 爭議言論
2015年10月，吳亮星就鉛水事件發言，問食水含鉛量適中係咪有助延年益壽，隨即被食物及衞生局局長高永文反駁無科學根據。

2016年1月5號，吳亮星就銅鑼灣書店嘅李波等五名股東失蹤發言，話佢哋喺香港坐「洗頭艇」偷渡返大陸「宿娼嫖妓」而被公安拉咗，第二日先話未證實係咪屬實，向李波夫婦道歉。

## 攷

## 出面網頁

* 

類:前香港立法會議員
類:香港馬主
類:香島中學舊生
廖長江

**廖長江**（**Martin Liao Cheung Kong**，），花名「廖班長」，係香港執業大律師、前任港區全國人大代表、香港中華總商會常務會董、香港立法會同行政會議議員。香港出世，英國倫敦大學學院榮譽經濟學士及法學碩士，亦係新民黨榮譽法律顧問。

廖長江響香港出世，粉嶺長大。

2013年，李國棟醫生（李佩材家族成員）突然辭任香港賽馬會董事，廖長江因而加入馬會董事局成為董事，2023年接替李家祥擔任馬會副主席。

## 執業資格
*英倫同威爾斯執業大律師資格
*香港大律師執業資格
*星加坡訟務及事務律師執業資格

## 從政
2016年獲特首梁振英委任為行政會議成員，跟住一直過渡至林鄭月娥政府同李家超政府。

2021年，佢喺李家超無提政綱嘅情況下，有份提名李家超參與2022年香港行政長官選舉。

2023年，由港區人大代表轉做全國政協香港委員。

## 個人榮譽
* 太平紳士（2004年）
* 銀紫荊星章（2014年）
* 金紫荊星章（2019年）

## 部分公職
* 中國和平統一促進會香港總會首席顧問
* 第十四屆全國政協香港委員(特邀香港人士)
* 滬港社團總會名譽會長

## 攷

## 出面網頁

* 行政會議 - 行政會議成員 - 廖長江議員
* 
* 

類:全國政協香港委員
茶芥

**茶芥**係指餐廳入面供應畀客人嘅茶同埋各種調味品、小食（醬菜、炒花生）、濕紙巾等。茶芥主要係會喺香港嘅酒樓度見到，其他嘅香港餐廳有啲都有，大中華地區亦都有唔少餐廳有。

茶芥通常要收費，要收嘅錢叫**茶位錢**，有啲餐廳會視乎客人飲乜茶葉而定價，有啲就劃一收費。如果茶芥要收費，茶位錢係喺嗰啲餐廳度食飯嘅最低消費額，坐低咗就要俾㗎喇。有啲茶位錢係食店服務員嘅主要收入來源，有啲比主菜重貴。由於競爭激烈，有酒樓已經唔收茶位錢。

## 名
茶芥呢個詞係由「茶」同「芥末醬」組合而成。

## 睇埋

* 貼士
* 加一服務費
坑渠油

**坑渠油**（官話叫**地溝油**）字面解係指由食肆嘅坑渠入面撈起嘢食殘渣提煉而成嘅油，然後當做食油咁用。呢種油本來出現響中國大陸出現，但到2012年就連香港都有油行提供坑渠油畀食肆用。

坑渠油係傳媒形容啲油來源「好坑渠」，其實係泛指二手食油，回收廚餘廢物利用提取而成，不但止由坑渠撈上來嗰啲，含致癌成份特多。

坑渠油傳聞可以令一間食肆拍烏蠅，成身蟻，毒過坑渠油。

用好污糟嘅方法整出嚟，不過未必嚟自坑渠嘅油，叫**餿水油**。

## 睇埋
*萬年油
坑渠

**坑渠**係指街邊收集污水同雨水嘅渠，收集到嘅水通常會經地底嘅渠排出大海。

## 睇埋
*坑渠油
*明渠
頂頭鎚

**頂頭鎚**係足球術語，指足球員用個頭頂個波，改變個波飛行方向，有利入球或頂走去。

頂頭鎚同食波餅唔同，波係被動，頭係特登頂埋去。如果兩人一齊，死力好危險。
燒豬

**燒豬**係一種廣東傳統嘢食。製法同另一廣東燒味燒乳豬基本上一樣，唔同嘅係會用已經長大嘅豬，而唔係用乳豬。燒豬嘅其他多骨部份，例如頭、踭等，都可以用嚟熬湯或煮粥。

廣東燒味可以分為**燒肉**同**燒腩**，燒肉係將成隻生豬燒製而成，之後再斬成細件；燒腩係淨係燒大豬嘅五花腩部份，會先將腩肉本身嘅肋骨起出，食嗰陣只有脆皮、嫩肉同肥膏，食得比較方便。而細件嘅燒腩就叫**燒腩仔**。另外，作為被再度烹調嘅食材就叫**火腩**（例如「豆腐火腩」）。

燒肉以皮脆肉嫩為上品。燒豬可以重十到二十公斤，燒肉無論係脂肪同肉都較多而厚。而燒乳豬一般只重五至六公斤，除咗一層脆皮之外，只有好少嘅脂肪同肉，而且骨軟都食得。燒乳豬嘅每斤價格亦比燒肉貴好多；多數賣燒味嘅舖頭通常都會有燒肉賣，但係乳豬就未必成日會有，通常需要先預訂。

## 製法
燒豬一般嘅製法係將豬劏好之後喺肚度切開，放入特製燒烤叉撐開，然後澆上熱水令豬皮收縮。燒烤可以係逐隻放喺火上面燒，亦可掛入烤爐烤成。燒烤嗰陣要喺豬皮上面拮啲窿仔，等皮下嘅油流出。亦可以用猛火燒烤，其間喺豬皮搽上油，令豬皮成充滿氣泡，酥脆嘅金黃色，就會成為「麻皮豬」（臺稱**脆皮燒肉**）。

## 睇埋
* 燒乳豬

## 參考
燒乳豬

**燒乳豬**係一種燒烤嘢食，將兩至六個星期大、重未斷奶嘅乳豬劏咗之後，以爐火燒烤而成。全世界好多地方嘅飲食文化都有燒乳豬呢款菜式，歷史悠久。中國喺西周時相信就已經有食用燒豬。當時八珍之一嘅「炮豚」相信就係指燒豬。喺西方，古羅馬嘅傳統菜譜中亦有燒乳豬一項。現今嘅中國菜中以粵菜嘅燒乳豬最廣為流傳；而喺西方國家中，葡萄牙同西班牙都以燒乳豬做特色菜。

## 廣東燒乳豬

燒乳豬喺廣東有超過兩千年嘅歷史。喺廣州南越王墓起出大細兩隻唔一樣嘅烤爐，配咗烤炙用嘅鐵釺、鐵鉤、長叉、掛爐嘅鐵鍊等等。烤爐四角朝天，以防嘢食跌咗。細嗰隻爐近爐腳嗰處鑄咗兩隻豬仔，豬嘴向天、中空，畀人插燒烤工具。大嗰隻爐個底有四個有軸嘅轆，推得郁嘅，設計巧妙。

清朝嗰陣粵菜嘅燒乳豬獲選做滿漢全席嘅菜式之一。而家燒乳豬係廣東燒味其中一種。一般嘅造法用約五公斤重嘅乳豬，劏咗之後喺肚度切開，攞出肋骨，放入特製燒烤叉撐開，放入烤爐燒成。如果燒烤時用慢火，燒出嘅乳豬皮，稱之為「光皮」。亦可以用猛火燒烤，其間喺豬皮搽上油，令豬皮成充滿氣泡嘅金黃色，即為「麻皮乳豬」。乳豬嘅皮薄、肉又淋又嫩、骨香而入味。食嗰時將乳豬斬成細件，因肉少皮薄，叫做「片皮乳豬」；有時放少少乳豬醬令到更加惹味。

喺廣東傳統習俗之中，燒豬係各喜慶場合嘅常用祭品。無論係新舖開張定係清明拜山祭祖，成日見成隻燒豬或燒乳豬擺出來做祭品。切燒豬有時重會係儀式嘅一部份，儀式完成後，燒豬就會分畀參加者。燒乳豬由於份量較少，而且乳豬攤凍後味道冇噉好，所以喺戶外進行儀式時，一般多用普通燒豬而少用乳豬。

但係喺廣東或香港嘅婚宴擺酒，燒乳豬重係必備菜色。按照舊時廣東習俗，新娘會「」，亦即係出嫁之後第三朝返自己屋企（外家）。如果新娘出嫁時重係處女，回門時男家會以乳豬或燒豬做回禮。今日嘅婚禮已唔會再傳遞呢種意思；但乳豬仍然留喺婚宴度，並且有人視之為各項菜色中嘅主角。香港某啲酒家曾流行喺乳豬嘅眼上裝上會閃嘅燈膽仔；婚宴上乳豬前，將燈光校暗先，然後先由伙記排隊隆重咁捧上乳豬。

## 琉球燒乳豬
琉球嘅燒乳豬叫做「豚の丸焼き」，以三十五日大嘅豬仔加上味噌汁烤成，多用喺婚宴同其他喜慶場合。

## 菲律賓燒乳豬
菲律賓嘅燒乳豬源於西班牙，叫 **litsón**，會喺乳豬搽上一種由雞肝、蒜頭、胡椒同醋做成嘅醬料。

## 西班牙語系國家嘅燒乳豬
燒乳豬係西班牙系語國家西班牙、古巴、波多黎各、哥倫比亞、多明尼加共和國等國家嘅節日嘢食叫做 **lechón**；將乳豬去內臟，喺炭火上燒熟，成隻豬上枱。喺古巴，都可以將燒乳豬肉切成片，同切片嘅番茄、黃瓜一齊夾麪包，落鹽同辣椒汁食。

## 德國燒乳豬

德國嘅燒乳豬（**Spanferkel**）係慕尼黑啤酒節等節日時嘅傳統嘢食。通常喺火爐中或燒烤架上燒烤而成。

## 參考

## 睇埋

* 燒豬
乳豬

**乳豬**係指未戒奶嘅豬仔，多數都係兩到六個禮拜大。乳豬多數會畀人成隻攞去燒，整成燒乳豬。
歐斯達山谷

**歐斯達山谷**（意大利文：Valle d'Aosta；法文：Val d'Aoste；普羅旺斯文：Val d'Oûta）係意大利面積最細嘅大區，位於意大利西北部，面積3263平方公里，人口128810人，首府歐斯達市。

歐斯達山谷大區係意大利唯一一個大部分居民母語唔係意大利文嘅大區，亦都係意大利嘅兩個有第二官方語言嘅大區之一（另一個係圖靈天諾－南鐵羅大區）。第二官方語言係法文，通用語言係普羅旺斯文山谷方言。
羅品超

**羅品超**（），原名**羅肇鑒**，人稱鑒叔，祖籍廣東南海南莊龍畔村頭，係粵劇文武生，保持著「世界上年齡最大、表演時間最長嘅藝術家」伊個健力士世界紀錄。

羅品超12歲進入廣州花地孤兒院舉辦嘅粵劇科班學藝，18歲進入廣州戲劇研究所附屬戲劇學校——八和會館嘅八和戲劇養成所學習。1931年後，羅品超喺「千秋鑒」、「九華台」擔任正印小生，然後進入覺先聲粵劇團，同薛覺先、靚少鳳、千里駒等老倌名伶合作演出，喺廣州、香港、澳門以及南洋各地都有大影響。中共建政之後，羅品超組創珠江粵劇團，任團主任委員。

羅品超嘅表演剛柔相濟，洗鍊細膩，尤以小武見長；同時又多才多藝，戲路好廣，藝術造詣好高，係一位能文能武嘅粵劇表演藝術大師。佢演過嘅最成功嘅角色包括《羅成寫書》入面嘅羅成、《平貴別窯》入面嘅薛平貴、《五郎救弟》入面嘅楊五郎、《林沖》入面嘅林沖、《荊軻》入面嘅荊軻以及《山鄉風雲》入面嘅黑牛。佢自成一格嘅「回龍腔」，韻味獨特。

羅品超先後主演過好多劇目，包括傳統戲《荊軻》、《梁山伯與祝英台》、《林衝》、《五郎救弟》、《黃飛虎反五關》、《樓臺會》、《山東響馬》、《平貴別窯》，現代戲《山鄉風雲》、《紅花崗》、《沙家浜》，重改編過外國戲《璇宮艷史》、《春香傳》等，長期積累咗大量首演劇目，塑造咗一批批性格迥異、令人難忘嘅人物形象。

1952年，羅品超以《鳳儀亭》獲得全國戲曲觀摩演出演員表演一等獎，之後獲獎無數。1958年出任廣東粵劇院副院長。1979年任中國戲劇家協會廣東分會副主席、秘書長。1988年退休之後移居美國，但係仍然致力於宣傳同推廣粵劇藝術，重經常參加國內各種粵劇表演，直到後來健康轉壞先至喺廣州定居。2004年6月，93歲高齡嘅羅品超再演首本戲《荊軻》，成功申報健力士世界紀錄大全，成為至今在世界戲劇舞臺上面年齡最大，舞臺演出時間最長嘅藝術家；伊個紀錄今日重未有人打得破。2009年6月18號，羅品超以一場「羅派藝術經典劇目展演」來提前慶祝百歲壽辰，並以粵曲《故鄉情》壓軸。

羅品超每年都會去香港度假，而香港演藝學院每年亦都特設一個粵劇課程畀羅品超教授，為期一個月。

2010年7月15號13點30分，羅品超喺廣州屋企過咗身，享年99歲。當日18點30分，羅品超喺屋企人、徒弟同埋廣東粵劇界相關人士嘅目送之下，移靈到廣州殯儀館。7月22號，廣州八和會館舉行咗羅品超追思會，其間播放嘅一段羅品超生前接受採訪嘅錄音，詳述咗佢同粵劇大師薛覺先早年合作，演出失敗，後來獲得諒解嘅一段插曲。

## 個人榮譽
* 香港演藝學院榮譽院士（2001年）

## 參考


類:香港演藝學院榮譽院士
譚江柏

**譚江柏**（）係1930年代中華民國足球代表隊成員，外號「譚銅頭」、「譚火仔」，出道初期司職前鋒，後尾改踢後衛。佢效力過南華足球隊、星島體育會、九龍巴士足球隊等香港甲組足球聯賽球隊。2006年3月16號朝頭早七點幾因身體器官功能衰竭喺養和醫院病逝，終年95歲。

## 屋企
譚江柏結過兩次婚，元配夫人朱偉勳，第二任老婆陳珍妮。佢同第二任老婆生子譚詠麟。

## 睇埋
* 香港足球史
* 新會#體育界
一百二十號元素

**一百二十號元素**，尚未發現的化學元素，拉丁學名**Unbinilium**，符號**Ubn**，推斷為鹼土金屬。元素週期表之中，排第八行第二個，原子序號120。
馬仔 (人)

**馬仔**本名**劉海欣**，係香港一漫畫家。

## 作品
* 《我的低能之道》
* 《我的低能之道2》
* 《我的低能婚禮》
* 《我的低能旅行》
* 《我的低能大肚之道》
* 《我的低能湊B之道》
* 《我的低能湊B之道2》
* 《我的低能之路》

## 攷
馬仔

**馬仔**可以係：

*細隻嘅馬
*馬仔 (嘢食)，又叫做「薩琪瑪」，滿洲一嘢食
*馬仔 (漫畫家)，香港一漫畫家
*馬浚偉，香港一藝人，花名**馬仔**
*達拉斯牛仔，NBA一球隊，又譯做**達拉斯小牛**、**達拉斯小馬**、**達拉斯馬仔**
*幫派入邊聽大佬話嘅前線人員，佢嘅手下，睇埋𡃁

### 唔好撈亂
*疊碼仔
*跑馬仔
魏忠賢

**魏忠賢**（）係大明末期太監，受明熹宗朱由校寵信。

喺佢嘅七年專權時代，唔單止迫害忠良之士，當中嘅東林黨前六君子（楊漣、左光斗、魏大中、袁化中、顧大章、周朝瑞）、後七君子（高攀龍、周順昌、周起元、繆昌期、李應昇、周宗建、黃尊素）都係被佢陷害而死。
拉華爾 (魁北克)

**拉華爾**（；，；）係加拿大嘅一個城市。喺魁北克省西南邊；2021年住咗。

## 地理
### 位置
拉華爾喺滿地可隔籬，就喺佢西便。

### 人口




### 氣候

## 出面網頁
*

## 參考資料

## 註
月即別汗

**月即別汗**（**Mohammed Öz-Beg Khan**，）係欽察汗國第九代汗王，亦係在位時間最長嘅欽察汗國君主（1312年至1341年在位）。烏孜別克族由月即別汗而得名。

渠係忙哥帖木兒嘅孫，宗王脫黑魯察嘅仔。渠統治下嘅欽察汗國完成伊斯蘭化，而且國勢大盛，所以渠嘅軍隊稱為烏茲別克軍（有成30萬人，當時唻講係相當大規模），人民就稱為烏茲別克人。
鳳山縣

**鳳山縣**（壯語：Fonghsan Yen），係中國廣西壯族自治區河池市轄下嘅一個縣。面積1738平方千米，人口21.5萬，其中壯族人口13萬，佔咗成個縣總人口嘅58%（2009年）。郵政編碼547200。縣人民政府喺鳳城鎮。

## 行政區劃

下轄1個鎮、10個鄉：
*鎮：鳳城鎮。
*鄉：袍裏鄉、砦牙鄉、長洲鄉、喬音鄉、林峒鄉、金牙瑤族鄉、更沙鄉、中亭鄉、平樂瑤族鄉、江洲瑤族鄉。

## 物產
* 礦產：金、硫、鐵。
*土特產品：杉原木、八角、油茶。

## 旅遊景點
* 陰陽山、江洲仙人橋、江洲地下長廊、穿龍巖景區、鴛鴦湖景區、鴛鴦洞景區、三門海生態旅遊區、紅軍巖簡介、鳳山縣革命烈士公園。

## 出面網頁
* 鳳山縣人民政府網
都安

**都安瑤族自治縣**（壯語：Duhnganh Yauzcuz Swci Yen）係中國廣西河池轄下一個瑤族自治縣。面積4095平方千米，人口70.74萬（2011年），其中壯族人口52.33萬，大概佔咗成個縣總人口嘅73.98%（2011年），瑤族人口14.6萬，大概佔咗成個縣總人口嘅20.7%。郵政編碼530700。縣人民政府喺安陽鎮。

## 行政區劃

下轄2個鎮、17個鄉：
*鎮：安陽鎮、高嶺鎮。
*鄉：下坳鄉、板嶺鄉、百旺鄉、拉仁鄉、九渡鄉、拉烈鄉、永安鄉、菁盛鄉、地蘇鄉、三隻羊鄉、保安鄉、隆福鄉、龍灣鄉、大興鄉、加貴鄉、東廟鄉、澄江鄉。

## 物產
*礦產：煤、銻、錳、銅、汞、鐵、鋁、白雲石、五彩石、明礬石、石灰石、石棉、砂金。
*土特產品：都安山羊、野生山葡萄酒、旱藕粉絲、都安野蜂蜜。

## 旅遊景點
*瑤嶺河漂流、石頭開花、八仙公園、匹夫關、綠岑仙谷、翠屏疊嶂、龍頸銀濤、洪津古渡、八仙古洞、蓮花洞、響泉夜月、古松洲。

## 民俗節日
### 壯族
* 壯族三月三歌節

### 瑤族
* 瑤族祝著節
* 布努瑤長桌宴節

## 出面網頁
* 都安瑤族自治縣人民政府網
安努爾夫

**安努爾夫**可以指：

* 安努爾夫，梅斯主教、基督教聖人。
* 安努爾夫，柳特波德嘅三仔
* 安努爾夫一世，佛蘭德伯爵
* 安努爾夫二世，佛蘭德伯爵
* 安努爾夫三世，荷蘭伯爵
* 安努爾夫，德國東法蘭克國王
* 安努爾夫，隱士、基督教聖人
* 安努爾夫，巴伐利亞公爵
* 安努爾夫，蘭斯大主教
* 安努爾夫，蘇瓦松主教、基督教聖人
* 安努爾夫，利雪主教
* 安努爾夫，盎格魯-諾曼貴族
* 安努爾夫，維萊爾斯拉維耶熙篤會修道院院長
東蘭

**東蘭縣**（壯語：Dunghlanz Yen），係中國廣西壯族自治區河池市轄下嘅一個縣，面積2415平方千米，人口27.82萬（2008年），其中壯族人口23萬，大概佔成個縣總人口嘅八成半（2008年）。郵政編碼547400。縣人民政府喺東蘭鎮。

## 行政區劃

下轄5個鎮、9個鄉：
*鎮：東蘭鎮、隘洞鎮、長樂鎮、三石鎮、武篆鎮。
*鄉：泗孟鄉、蘭木鄉、長江鄉、巴疇鄉、金谷鄉、三弄瑤族鄉、大同鄉、花香鄉、切學鄉。

## 物產
*土特產品：板栗、三烏雞、墨米、香粳、紅七柚。

## 旅遊景點
*良風洞風景區、馬鞍山、紅水河風光、坡豪湖泊群、江平田園風光、拉甲山景區、益壽橋、舊州古隧道、銀海洲、東裏三潭、列寧巖、魁星樓、東蘭烈士陵園、韋拔群烈士故居。

## 民俗節日

* 螞拐節
* 銅鼓節
* 祝著節

## 名人
* 韋拔群（1894 － 1932），壯族。中國現代農民運動嘅領袖之一。
* 韋國清（1913 － 1986），壯族。1955年被授予上將軍銜。
* 韋傑（1914 － 1987），壯族。1955年被授予中將軍銜。
* 覃健（1911 － 1959），壯族。1955年被授予中將軍銜。
* 韋祖珍（1912 － 1982），壯族。1955年被授予少將軍銜。
* 覃士冕（1914 － 1981），壯族。1955年被授予少將軍銜。
* 覃應機（1915 － 1992），壯族。做過廣西壯族自治區人民政府主席。

## 出面網頁
*  東蘭縣人民政府網
安努爾夫 (東法蘭克)

**克恩滕嘅阿努爾夫**（Arnulf of Carinthia，）係德國東法蘭克國王（888年-899年），意大利國王（896年-899年）兼神聖羅馬帝國皇帝（896年-899年）。意大利國王卡婁魯曼喺庶子之一。查理曼嘅5代孫。
羅城

（仫讀摸；），係中國廣西壯族自治區河池市轄下嘅一個仫佬族自治縣。面積2658平方千米，人口37萬（2010年），其中壯族人口14萬，大概佔咗成個縣總人口嘅39.36%（2010年），仫佬族人口11.7萬，大概佔咗成個縣總人口嘅31.7%。郵政編碼546400。縣人民政府喺東門鎮。

## 行政區劃

下轄7個鎮、4個鄉：
*鎮：東門鎮、龍岸鎮、黃金鎮、小長安鎮、四把鎮、天河鎮、懷群鎮。
*鄉：兼愛鄉、喬善鄉、寶壇鄉、納翁鄉。

## 物產
*礦產：煤、錫、銻、鉛鋅、銅鎳、鐵。
*土特產品：野生毛葡萄、糖蔗、烤煙、桑蠶、木薯，金玉柚、珍珠糯玉米、生姜、紅香蒜苔、香菇、黑木耳。

## 旅遊景點
*劍江風光、武陽江風光、萬畝野生毛葡萄園、青明山莊園、野馬灘風光、水上相思林、甫村生態旅遊休閑農莊。

## 民俗節日

### 壯族
* 壯族三月三歌節

### 仫佬族
* 依飯節
* 走坡節

## 出名嘅人
* 黃慶雲： 出名作家

* 周密密： 作家，亦喺掌故專家，出版過《 香港掌故集 》

## 出面網頁
* 羅城仫佬族自治縣人民政府網
仫佬族

**仫佬族**（仫讀麼，；中國標準羅馬字：**Mulao**，字母代碼：**ML**，數字代碼：**32**），古稱「僚人」。有大概20.7萬人（2000年統計）響中國境內。主要聚居響中國廣西壯族自治區羅城仫佬族自治縣，有大約11.7萬仫佬族人，大概佔咗成個中國仫佬族總人口嘅56.7%。其他散居響廣西壯族自治區忻城、宜州、柳城、都安、環江、河池。

## 語言
仫佬族有自己嘅語言，稱仫佬語，屬於侗臺語族侗水語支。而家仫佬族聚居嘅鄉村地區同部分城鎮仍普遍使用。

## 註

## 睇埋
*羅城仫佬族自治縣

## 出面網頁
*仫佬族網站
巴馬縣

**巴馬瑤族自治縣**（壯語：Bahmax Yauzcuz Swci Yen），係中國廣西壯族自治區河池市轄下嘅一個瑤族自治縣。面積1966平方千米，人口275699人（2011年），其中壯族人口17.5萬，大概佔咗成個縣總人口嘅70.13%（2011年），瑤族人口67767人，大概佔咗成個縣總人口嘅24.58%。郵政編碼547500。縣人民政府喺巴馬鎮。

## 行政區劃
下轄1個鎮、9個鄉：
*鎮：巴馬鎮。
*鄉：燕洞鄉、甲篆鄉、那社鄉、所略鄉、西山鄉、東山鄉、鳳凰鄉、百林鄉、那桃鄉。

## 物產
*土特產品：巴馬火麻、巴馬香豬、珍珠黃玉米、油魚、黑豆、茶籽油、木薯澱粉、芭蕉芋絲粉、貓豆、金銀花、木棉花、黑山羊。

## 旅遊景點
*百魔洞、百鳥巖、盤陽河、可滋泉、輝綠巖。

## 民俗節日
;壯族
* 壯族三月三歌節
* 相思煙節
* 半畫眉節

;瑤族
* 番瑤祝著節
* 藍靛瑤拋繡球節
* 土瑤射弩節
* 土瑤打陀螺節

## 出面網頁
* 巴馬瑤族自治縣人民政府網
大化

**大化瑤族自治縣**（壯語：Dava Yauzcuz Swci Yen），係中國廣西壯族自治區河池市轄下嘅一個瑤族自治縣。面積2716平方千米，人口44.91萬（2009年），其中壯族人口33.23萬，佔咗全縣總人口嘅大概74%（2009年），瑤族人口9.5萬，佢佔咗成個縣總人口嘅21.15%。郵政編碼530800。縣人民政府喺大化鎮。

## 行政區劃

下轄3個鎮、16個鄉：
*鎮：大化鎮、巖灘鎮、都陽鎮。
*鄉：共和鄉、貢川鄉、百馬鄉、古河鄉、古文鄉、江南鄉、羌圩鄉、乙圩鄉、北景鄉、板蘭鄉、板升鄉、七百弄鄉、鎮西鄉、雅龍鄉、六也鄉、流水鄉。

## 物產
*礦產：鋁、銅、鋅、鎳、錫、銻、鉻、鐵、鈦、錳、金、鎵、鈷，水晶、冰洲石、石棉、滑石、脈石英、方解石、輝綠巖、大理巖。
*土特產品：大甲粳、香糯、黑豆、黑芝麻、火麻、向日葵、南瓜、花生油、木薯幹片、芭蕉芋、生姜、油桐、紗紙、龍眼、板栗。

## 旅遊景點
*烏龍嶺景區、八十裏畫廊、龍著休閑度假區、紅水河七百弄、天下第一弄、奇灘怪峽、高峽平湖。

## 民俗節日

### 壯族
* 壯族三月三歌節

### 瑤族
*布努瑤祝著節

## 出面網頁
* 大化瑤族自治縣人民政府網
加拿大日

**加拿大國慶**（，魁北克法文發音[faɪ̯t d͡zy kanadɔ] ），直譯**加拿大日**（），係加拿大嘅國慶，全國都係公眾假期，正日喺每年嘅7月1號。
紐賓士域

**紐賓士域**（，），國語譯成**新不倫瑞克**，係加拿大東部嘅省，位於聖勞倫斯灣，係法屬阿卡迪亞嘅一部分。首府係腓特烈頓（Fredericton），最大嘅城市係聖約翰。官方語言係英文同法文，全加拿大淨係呢個省係英法雙語。
產地來源證

**產地來源證**係國際貿易用嘅文件，證明一批特定嘅出口貨係喺由一個指定嘅國或者地區生產或者加工。

## 睇埋
* 香港海關
* 出入口管理處
* 香港總商會

## 出面網頁
* 香港法例 第60H章 - 《出口(產地來源證)規例》
淘氣雙子星

《**淘氣雙子星**》（**Two of a Kind**）係無綫電視1989年拍嘅電視劇，1989年7月10號至7月21號首播（全劇共10集），監製梅小青，演員有李克勤、黃貫中、余倩雯、黃家強、郭富城等。主題曲《逝去日子》由Beyond主唱。

## 演員
*李克勤 飾 查星宇
*黃貫中 飾 查星宙（宙仔）
*余倩雯 飾 常欣然（欣欣）
*梅小惠 飾 李西西
*黃家強 飾 楊有智（YY博士）
*黃寶欣 飾 桃芷美（Momoko）
*郭富城 飾 徐　翊（東莞仔）
*黃澤民 飾 袁小球（圓波）
*黃翊 飾 張耀邦（Billy仔）
*戴志偉 飾 夏顯揚（夏Sir）
*黃恩慈
*黃鳳琼
*秦煌 飾 李勁
*吳瑞庭

*白蘭
*麥子雲
*秦沛 飾 查萬里（Charles）
*孫季卿
*陳潔儀
*陳佩珊
*胡櫻汶
*李衛民
*黃裕榮
*胡美儀 飾 鍾迪雅（Lydia）
*商天娥 飾 常嫣然（Miss Sheung）
*鄭艷麗 飾 小阮（啞女）
*羅國維 飾 校長
*韋以茵 飾 Miss Chan
*李添勝 飾 朱Sir（體育老師）
*李煌生
*陳家碧
*潘震偉
*許逸華
*梁盛子
*馬健聰
*譚兆明
*葉碧雲
*黃建峰
*廖麗麗
*羅偉平
*林家棟 飾 柔道部同學
*麥長青 飾 柔道部同學
*許實賢

## 前後節目
師奶強人

《**師奶強人**》（），係無綫電視時裝電視劇，由李克勤、滕麗名、梁榮忠、梅小惠、阮兆祥、郭少芸、郭峯、程可為、黎萱、陳秀珠、謝天華、姚瑩瑩、盧慶輝、羅莽演出，監製梅小青，編審趙靜蓉。
魚片

**魚片**係香港一種嘢食，類似魚蛋。做法係混合魚肉製成魚漿，將魚漿倒入模度凝固，倒出成幅魚片後切條，加入滾油油炸，撈起切片即成魚片，魚片切到最後一條通常較幼做片頭。魚片味道比魚蛋鹹，因為魚片經過油炸，水分被抽乾，鹽分濃縮咗，鹹味變得較重。

## 睇埋
*魚蛋

## 攷
蒸三色蛋

**蒸三色蛋**係香港常見嘅菜式之一，用皮蛋、鹹蛋同雞蛋三種食材混合而成。鹹蛋打爛分出蛋黃同蛋白，蛋黃同皮蛋都切碎，雞蛋打爛同鹹蛋白一齊攪勻，加埋大概兩細碗凍滾水，熱水蒸大概十五分鐘。
焗豬扒飯

**焗豬扒飯**（**Baked Pork Chop Rice**）係香港一種嘢食，由放上豬扒嘅飯焗製而成。視乎所用嘅食材，焗豬扒飯有時又叫**[[番茄|鮮茄]]焗豬扒飯**，或者**[[芝士]]焗豬扒飯**，佢嘅成份可以多變。 

焗豬扒飯常見於港式西餐廳、茶餐廳同港式快餐店，係香港常見嘅主餐之一。

## 成份
基本焗豬扒飯嘅成份通常有，豬扒、白飯、番茄、鷄蛋、洋蔥、油、蒜頭、食鹽、糖、豉油、生粉、上湯、番茄醬等。

## 基本做法
# 預熱焗爐。
# 豬扒調味。 
# 番茄、洋蔥等配料洗淨切件。 
# 打蛋變成蛋汁。 
# 蒜頭變蒜茸，用嚟起鑊。
# 豬扒煎到金黃色，上碟備用。 
# 炒飯，加蛋汁，炒勻，上碗。
# 豬扒放喺炒飯面。
# 淋獻汁同上湯喺豬扒飯上面。 
# 放入已經預熱嘅焗爐，焗到表面成金黃色。
# 即食

## 健康問題
焗豬扒飯係快餐店等常見嘅碟頭飯之一，熱量最高。

## 參考
椰撻

**椰撻**係香港嘅一種餡餅，同蛋撻非常相似，都係小圓盆狀嘅餅皮，但餡料就係砂糖同椰絲，令椰撻內層充滿椰子嘅香味，而撻面往往會有一粒扁咗嘅車厘子。同蛋撻嘅另一個分別，就係椰撻只會用牛油撻皮而唔會用酥皮撻皮。

椰撻喺昔日香港嘅餅店流行。不過，由於椰撻嘅口感比唔上蛋撻，所以重有賣椰撻嘅餅店經已買少見少。
一百四十號元素

**一百四十號元素**，尚未發現嘅化學元素，拉丁學名**Unquadnilium**，符號**Uqn**。元素週期表之中，排第八行，原子序號140。
筍

**筍**，食材之一，菜一種，竹由地下莖生芽，破土成幼稈，又寫**笋**，又叫**竹筍**、**竹笋**。笋未完全破土而出嗰陣，尚未轉木質部分，可以當菜食。

春笋破土為竹好快，竹笋可食用嘅期間好短，屬於較珍貴食材。說文話筍，竹胎也。就係竹嘅胎意。金文筍字係象形，圈住中間嘅筍，有節，另加竹示意。音從旬。

由1970年代起，由於日本大量喺中國入口竹筍，並指導技術，竹筍生產激增，品質亦有所提高。而家，喺日本水煮料理嘅筍，原料大部分重係來自中國嘅罐頭商品。

英文叫笋做**bamboo shoot**。

## 烹調
筍乾燒，以筍飯等嘅形式食用。烹調時候需要除去澀味。

筍亦可以炒食。中國江浙一帶有將冬筍同冬腌菜一齊炒食，呢味中式菜肴叫做炒二冬。筍亦可以曬乾或烘乾做成筍乾。筍乾味道鮮美，可燒肉或加水煮湯。而家，亦有將筍乾再精細加工，做成小包裝，成為休閒食品。
一百二十一號元素

**一百二十一號元素**，尚未發現嘅化學元素，拉丁學名**Unbiunium**，符號**Ubu**，可能係一種金屬。元素週期表中排第八行，原子序號121。
三河市 (加拿大)

**三河市**（；，魁北克法文發音：）係加拿大魁北克省摩希絲區嘅城市，位於溫莎-魁北克走廊，位置喺入聖羅倫斯河嘅河口。城市位於聖羅倫斯河北岸，處於魁北克市同滿地可嘅中間。因為聖摩希斯河匯入聖羅倫斯河嘅地方分流形成三個河口而得名。

三河市始建於1634年，係新法蘭西僅次於魁北克市嘅第二個永久居住點，亦即佢係魁北克省第二古老嘅都市。呢個都市喺2016年嘅人口約有13萬4千人，係摩希絲地方人口最多嘅都市。

三河市嘅主要工業係造紙業，另外重有電子、食品加工同金屬鍛造等行業。靠近三河機場嘅工業園區都有航空工業。

魁北克大學喺三河有一間分校──魁北克大學三河分校（UQTR）。

## 攷
滿地可唐人街

**滿地可唐人街**喺滿地可嘅De la Gauchetière街，有好多亞洲餐廳。

## 地位
滿地可唐人街位於Viger街，Saint-Urbain街，René-Lévesque街同Saint-Laurent街之間。
83年

## 大件事
*東漢建初八年，開通咗交趾入貢嘅山路。開通之前，交趾七個郡要入貢都要用海路，非常艱辛，等零陵、桂陽嶠道開通之後就變成常道。

## 響呢年出世嘅人

## 響呢年死嘅人

## 節慶、風俗習慣
40年

## 大件事
**東漢光武帝建武十六年春天，交趾嘅徵側、徵貳兩姊妹作反。

## 響呢年出世嘅人

## 響呢年死嘅人

## 節慶、風俗習慣
42年

## 大件事
*西漢馬援喺浪泊大破徵側班人。

## 響呢年出世嘅人

## 響呢年死嘅人

## 節慶、風俗習慣
43年

## 大件事
*夏四月，交趾徵側、徵貳被殺。

## 響呢年出世嘅人

## 響呢年死嘅人
*交趾人徵側、徵貳

## 節慶、風俗習慣
25年

## 其他紀年

*中國
**漢：更始三年、建武元年
***隗囂：漢復三年
***公孫述：龍興元年
***劉盆子：建世元年
*朝鮮半島
**高句麗：大武神王八年
**新羅：儒理王二年
**百濟：溫祚王四十三年
**檀紀：2358年
*日本
**垂仁天皇五十四年
**皇紀：685年
*佛曆：568年
*猶太曆：3785年 - 3786年

## 大件事
*漢朝入到東漢時期。

## 響呢年出世嘅人

## 響呢年死嘅人

## 節慶、風俗習慣
23年

## 大件事
* 舊曆二月，部分反王莽軍擁立劉玄做漢嘅皇帝，劉玄以更始做年號，所以啲人又叫佢做更始帝。
* 六月，反王莽軍打贏昆陽之戰。
* 劉玄殺劉縯。
* 九月，反王莽軍攻入長安，王莽被殺。

## 響呢年出世嘅人

## 響呢年死嘅人
* 劉縯
* 10月6號：王莽，新朝皇帝

## 參考
79年

## 大件事
*8月24號或10月24號：維蘇威火山開始爆發，最終摧毀咗龐貝等幾個古羅馬城鎮。

## 響呢年出世嘅人

## 響呢年死嘅人

## 節慶、風俗習慣
70年

## 其他紀年

*中國
**東漢：永平十三年
*朝鮮半島
**高句麗：太祖王十八年
**新羅：脫解王十四年
**百濟：多婁王四十三年
**檀紀：2403年
*日本
**垂仁天皇九十九年
**皇紀：730年
*佛曆：613年
*猶太曆：3830年 - 3831年

## 大件事

## 響呢年出世嘅人

## 響呢年死嘅人

## 節慶、風俗習慣
69年

## 其他紀年

*中國
**東漢：永平十二年
*朝鮮半島
**高句麗：太祖王十七年
**新羅：脫解王十三年
**百濟：多婁王四十二年
**檀紀：2402年
*日本
**垂仁天皇九十八年
**皇紀：729年
*佛曆：612年
*猶太曆：3829年 - 3830年

## 大件事
*春季，漢明帝派王景去治理黃河水患，臨去前皇帝贈佢《山海經》《河渠書》《禹貢圖》。

## 響呢年出世嘅人

## 響呢年死嘅人

## 節慶、風俗習慣
68年

## 其他紀年

*中國：永平十一年
*朝鮮半島
**高句麗：太祖王十六年
**新羅：脫解王十二年
**百濟：多婁王四十一年
**檀紀：2401年
*日本
**垂仁天皇九十七年
**皇紀：728年
*佛曆：611年
*猶太曆：3828年 - 3829年

## 大件事
*中國第一間佛寺白馬寺喺洛陽建成。

## 響呢年出世嘅人

## 響呢年死嘅人
*6月9號：尼祿，羅馬帝國皇帝

## 節慶、風俗習慣
50年

## 其他紀年

*中國：建武二十六年
*朝鮮半島
**高句麗：慕本王三年
**新羅：儒理王二十七年
**百濟：多婁王二十三年
**檀紀：2383年
*日本
**垂仁天皇七十九年
**皇紀：710年
*佛曆：593年
*猶太曆：3810年～3811年

## 大件事

## 響呢年出世嘅人

## 響呢年死嘅人

## 節慶、風俗習慣
林俊賢

**林俊賢**（Wilson Lam，）係香港一藝人，1982年無綫電視藝員訓練班第11期畢業，1980年代係無綫電視小生之一，主演《男兒本色》一劇而成名。後尾轉至電影圈發展，亦發展過唱歌事業。1996年退出娛樂圈從商。佢有個女林鈺洧都做咗藝人。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 參考來源
舍布碌

**舍布碌**（****），普通話叫**舍布魯克**，係加拿大嘅一個城市，位於魁北克省西南部。喺2006年，呢個市大概有人口15萬人。係艾第地區嘅最大城市。呢個市早期由講英文啲居民居多，但係而已經變咗法文居民佔多數。

## 出面網頁
* 舍布碌市公所（法文）
魁北克人

**魁北克人**（法文：（男人） / （女人））指係加拿大魁北克省嘅主體民族。大多數魁北克人都係法國移民後代。

魁北克人嘅定義並唔一致，有時只將母語係魁北克法文嘅魁北克居民定義為魁北克人，但係有人將所有喺魁北克省住嘅居民都叫佢哋做魁北克人。
浪族闊少爺

《**浪族闊少爺**》（A Life of His Own）係無綫電視1991年拍嘅時裝電視劇，全劇20集，1991年7月8號至8月2號首播，演員有李克勤、鄭秀文、李家聲、梁舜燕、艾威等。
## 前後節目
哈密瓜

**哈密瓜**（學名：），又叫**雪瓜**、**貢瓜**，係一類優良蜜瓜屬品種，果型圓形或卵圓形，出產於新疆。味甜，果實大，以哈密所產最出名，所以叫做哈密瓜。因為味道甜美，又屬於蜜瓜嘅一種，哈密瓜成日錯誤寫做「**哈蜜瓜**」。

清朝康熙年間，鄯善王將鄯善東湖甜瓜送畀哈密王。哈密王將瓜送畀康熙。康熙問叫做乜，班伺使話係哈密王送來嘅，唔知叫乜名。康熙就起名做「哈密瓜」。清《新疆回部志》雲：「自康熙初，哈密投誠，此瓜始入貢，謂之哈密瓜。」

哈密瓜性鍾意充足嘅太陽光同較大嘅晝夜溫差，日頭可以充分發揮光合作用，而夜晚嘅呼吸消耗較細，因此糖分含量高，味極香甜。果皮表面有網紋，果肉有綠色、白色、橙色等多品種，主要產於降雨量小，晝夜溫差大嘅新疆哈密、吐魯番、鄯善等地。目前由於交通方便，可以遠銷各地，所以產量不斷咁增加。

喺中文度，哈密瓜一詞亦可指洋香瓜中網型香瓜（var. reticulates Naud.）之下屬品種Cantaloupe，即係鈔皮瓜。

## 參考
艾力拉蒲彎特

（，，魁北克口音：；）係加拿大最流行嘅法國領先搖滾歌手、鍵盤手，作曲家，及用佢個名做名嘅樂隊嘅結他手之一，魁北克省滿地可人。佢喺魁北克省發布咗好多張音樂、編譯同現場專輯，重喺反面電影出過鏡。佢喺法裔加拿大音樂藝術家史入面，第一個夾埋賣咗超過一百萬張碟量嘅男歌手，喺魁北克地區係個巴閉嘅壯舉。

## 出面網頁
*  Éric Lapointe official website

## 攷
瑞典話

**瑞典話**（），書面語叫**瑞典文**，係北日耳曼話嘅一種，主要喺瑞典同芬蘭（尤其係奧蘭島）度講，講嘅人數超過九百萬人。佢同斯堪的納維亞地區另外兩種語言——丹麥話同挪威話——相通。同其它北日耳曼話一樣，瑞典話係源自古諾爾斯話。古諾爾斯話係維京時期斯堪的納維亞地區通用語言。
芝士肉汁薯條

**芝士肉汁薯條**（法文/英文：**** ，魁北克法文發音：）係加拿大魁北克省嘅特色嘢食之一，原料有油炸薯條、芝士同肉汁（；複雜嘅可以係有其他材料嘅牛肉汁同雞汁兩溝，或者可以淨係牛肉汁或者雞汁），有時會再加入其他材料，例如蛋黃醬。

## 睇埋
*芝士薯條

## 攷
黎登勤

**黎登勤**（；藝名**周群達**；）係香港滑浪風帆代表、藝人。佢係奧林匹克運動會滑浪風帆金牌得主李麗珊表弟，滑浪風帆教練黎根個仔。佢15歲開始拍廣告，20歲做兼職模特兒，之後去到臺灣發展演藝事業，參與多部電視劇同埋電影作品，成為臺灣基佬傾慕對象。

## 影視作品
### 電視劇
*2001年《青春6人行》
*2001年《蜜桃女孩》飾 路吾郎
*2002年《來我家吧！》（客串）
*2002年《紫色角落》
*2002年《雙面教父》
*2002年《天下無雙》飾 唐總裁
*2003年《Hi 上班女郎》 飾 小天王經紀人
*2003年《心動列車》第二單元〈喔!對面的〉飾 布萊恩
*2003年《叛逆戰隊》
*2004年《香草戀人館》飾 楊守智
*2004年《極速傳說》 飾 渡邊司
*2006年《花樣少年少女》（客串）飾 元秋葉
*2010年《勝者為王》 飾 阿貓
*2012年《木蘭花》飾 陳曦
*2012年《花是愛》飾 張劭謙
*2012年《愛情女僕》飾 羅家良
*2012年《含苞欲墜的每一天》飾 張鹿淮
*2013年《遇見幸福300天》（客串）飾 俊傑
*2014年《抱一下》飾  阿泰
*2014年《徵婚啟事》（客串）飾 賈瑞寰
*2014年《我的寶貝四千金》飾 徐季寬
*2015年《雙重約會》飾 麥漢生
*2015年《料理高校生》飾 溫振宇
*2016年《滾石愛情故事－我是真的付出我的愛》飾 Kevin
*2016年《隱世者們》飾 陳志強
*2017年《反黑》飾 鬼王
*2018年《高塔公主》飾 賀以凡 
*2020年《獵夢特工》飾 莊漢克
*2022年《生命捕手》飾

### 電影
*2000年《I Do戀性世代》
*2003年《飛躍情海》
*2004年《十七歲的天空》飾 白鐵男
*2005年《七劍》飾 穆郎
*2005年《人魚朵朵》
*2007年 CCTV-6電影電視《鏢行天下》十部曲飾 王振威
*2015年《台北工廠Ⅱ-顫慄》飾
*2015年《百味人生》飾 江招海
*2018年《引爆點》飾 王慶祥
*2020年《消失的情人節》飾 劉文森
*2021年《複身犯》飾 許明哲

### 音樂錄影帶
*梁詠琪—淚光
*蔡健雅—無底洞
*蔡健雅—陌生人
*張宇—男人的好
*李崗霖—祈禱
*卓文萱—有星星的夜
*陳勢安—再痛也沒關係
*劉若英—幸福不是情歌
*李佳薇—像天堂的懸崖
*丁噹—有什麼不敢面對

## 出面網頁
* 
* 
* 
* 
* 
* 
* 
* 周群達
緬尼吐巴

**緬尼吐巴**（Manitoba，英文發音：），或者叫**緬尼托巴省**，**曼尼托巴**，簡稱叫**緬省**或者**曼省**，係加拿大一省，首府兼省內人口最多城市係溫尼伯（人口1,026,241），佢東北郊嘅溫尼伯湖係加拿大境內第五大湖。

緬尼吐巴原本係英屬西北地方嘅一部份，喺1870年自西北地方劃分而出並以一個獨立省嘅地位加入聯邦。緬尼吐巴原本最早係1670年建立嘅哈得遜灣公司嘅一部分，19世紀末至20世紀初，開始有大批移民嚟到定居。

緬尼吐巴嘅標誌係一隻水牛（bison），野生水牛曾一度主宰呢個省境內嘅草原地帶。今日嘅緬尼吐巴係以農業同畜牧業為主，其與西邊嘅亞伯達同沙斯加芝灣兩省，經常被合稱為「草原三省」，係加國最重要嘅糧穀倉地帶。
蛋黃醬

**蛋黃醬**（，法式法文發音：；魁北克法文發音：，英文發音：），又叫**生汁**、臺灣譯**美乃滋，**係一種主要由植物油、蛋黃同檸檬汁或者醋，製成嘅濃稠調味醬。佢可以有其他調味料。蛋黃醬一般淨係用蛋嘅蛋黃整，但亦有用晒成隻蛋嘅整法。

喺粵語地區，蛋黃醬一般多用喺沙律等料理，沙律配蛋黃醬又好常見，所以粵語有時稱蛋黃醬為「沙律醬」。冇特別講嘅話，「沙律醬」就預設指蛋黃醬。
本拿比

**本拿比**（），係加拿大卑詩省第三大城市，位於溫哥華東邊，面積90.61平方公里，2011年人口223218。

本拿比喺1892年正式建立當地政府，但係直到1992年先至被卑詩省政府正式升格為「市」。

本拿比係大溫哥華區域局、西門菲沙大學同埋卑詩理工學院嘅所在地。
列治文 (大溫哥華地區)

**列治文**（），係加拿大卑詩省嘅一座城市，位於溫哥華南邊，面積129.27平方公里，2021年人口209,937人。

列治文係全卑詩省少數族裔人口佔總人口比例最高嘅城市，超過80%嘅市民認為自己係可視少數族裔，其中絕大部份係華人，而華人當中又有一大部份係1990年代移民潮時期到埠嘅新移民。

## 參考

## 註
Paradise

**paradise**喺英文界入面，一般都係天堂、伊甸園、樂園同極樂噉解。佢重可以係：

## 專輯
* Paradise (莊安達臣專輯)
* Paradise (琪絲八塔莉雅專輯)
* Paradise (皮保布賴臣專輯)
* Paradise (李萊核臣專輯)
* Paradise (Inner City專輯)
* Paradise (比利羅倫斯專輯)
* Paradise (莉爾蘇芝專輯)
* Paradise (Paint It Black專輯)
* Paradise (密西西比專輯)
* Paradise (高迪閃皮臣專輯)
* Paradise (慢俱樂部專輯)
* Paradise (TQ專輯)
* Paradise (吉路華華盛頓專輯)
## 單曲
* Paradise (莊普蓮單曲)
* Paradise (史剔斯單曲)
* Paradise (The Insyderz單曲)
* Paradise (The Temptations單曲)
Together

**together**喺英文嚟講，一般都係一齊、同時噉解。佢重可以係：

## 單曲
* Together (鄭伊健單曲)
* Together (吉莉斯圖美雅絲單曲)
* Together (寵物檔男仔單曲)
* Together (DISCO單曲)
* Together (Sia單曲)
* Together (TVXQ單曲)
* Together (東方神起單曲)
* TOGETHER：日本樂隊SO REAL嘅單曲
* 
* Together (秋好文惠單曲)

## 專輯
* Together (鄭伊健專輯)
* Together (蔡依林專輯)
* Together (安妮梅莉專輯)
* Together (S.H.E專輯)
* Together (費利哥斯坦專輯)
* Together (Lollipop專輯)
* Together (Golden Earring樂隊專輯)
* Together (Jane樂隊專輯)
* Together (莊尼範咸專輯)
* Together (露露專輯)
* Together (麥概泰拿專輯)
* Together (Reef專輯)
* Together (S Club Juniors專輯)
* Together (史李珠姊妹專輯)
* Together (Cheeky Parade專輯)

## 樂隊
* Together (法國樂隊)
* Together (英國樂隊)
* Together (日本樂隊)

## 漫畫
* TOGETHER! (漫畫)：日本漫畫家中垣慶嘅作品。

## 差唔多名
* WE TOGETHER：林俊傑喺2015年3月發行嘅專輯。
* BE TOGETHER：日本嘅 TM NETWORK出嘅單曲，喺DDR嘅5代跳舞機入面有呢首歌。
老撾文

**老撾文**（老撾文：ພາສາລາວ，），或者叫**老撾話**、**寮文**、**寮語**，係老撾嘅官方語言，壯侗語系侗台語族嘅台語支。講嘅人口約520萬。除分布喺老撾外，亦分布喺泰國東北部同北部佬族居住地區。

老撾文字同泰文字大同小異，係由梵文同巴利文嘅基礎上逐漸演變而來嘅。

類:老撾文化
性愛打囉柚

**性愛打囉柚**（*Erotic spanking*）通常畀人當係BDSM行為，雙方可以獲得性滿足。

## 睇埋
*囉柚
尼古拉蒲珊

**尼古拉·蒲珊**（；普譯**尼古拉·普桑**；）係17世紀法國巴洛克時期重要畫家，但係屬於古典主義畫派。以《阿爾卡迪忌牧人》（Et in Arcadia ego）為其代表作；《摩西忌發現》係其古典主義忌代表作。

蒲珊喺法國諾曼第省安德利鎮出世，係貴族之後；青年嗰時曾經向兩個畫家學習，分別係江坦·華蘭（Quentin Varin）同埋諾毅·焦維尼（Noël Jouvenet）。渠曾經到過巴黎，受拉斐爾忌古典畫風影響好深，1621年曾經為盧森堡宮畫壁畫，重交了咗幾個好朋友，包括畫家菲臘·德·桑披因（Philippe de Champaigne）。

1630年，蒲珊29歲嗰時，移居到意大利忌羅馬，重喺意大利開始對文藝復興時間畫作產生強烈興趣，間接影響咗渠古典主義派忌畫風。其代表作《阿爾卡迪忌牧人》就係喺爾個時候畫出來忌。1640年渠曾經短暫返過巴黎，幫嗰時忌路易十三世國王畫咗毋少畫。

蒲珊喺1665年死之後，法國繪畫界為推崇渠研究文藝復興時間繪畫忌專注，出現咗有「蒲珊主義」之稱忌派別。主張素描重要過顏色。

## 出面網頁
* 網路教學-普桑
* 普桑忌畫作

類:法國畫家
新西敏

**新西敏**（**New Westminster**，當地華人以前稱做**二埠**）係加拿大卑詩省嘅一座城市，喺1858年到1866年之間曾經係卑詩殖民地嘅首府。總面積15.3平方公里，2011年人口65796。

## 歷史
卑詩殖民地喺1858年成立之後，行政總部最初設喺蘭里堡（Fort Langley）。由於蘭里堡好近美國邊界，英國當局認為唔適宜做殖民地首府，就開始另外搵地方建立首府。當時重係上校嘅英軍司令慕迪（Richard Moody）認為宜家新西敏所在嘅菲沙河北岸一帶容易保衞，而且水路交通理想，日後重有發展鐵路嘅潛力，就喺1859年建議將殖民地首府搬過唻呢度。時任卑詩總督道格拉斯（James Douglas）接納伊個建議，並喺1859年2月14號宣佈將卑詩殖民地嘅首府搬唻呢度。隨後道格拉斯向倫敦申請將伊座新城市命名為「**昆士堡**」（Queensborough，意思係「女王鎮」），但係倫敦方面唔鍾意伊個名。英國維多利亞女皇最後欽定以大倫敦嘅政治核心西敏市將新城市命名為「新西敏」。「新西敏」伊個名喺1859年7月20號正式生效，而「昆士堡」就成為咗新西敏喺魯魯島上面嘅飛地嘅名。
安歷卡

**安歷卡**（，）係法國足球員，司職前鋒，先後效力過巴黎聖日耳門（法國），阿仙奴、曼城、利物浦、車路士（英倫），皇家馬德里（西班牙）、費倫巴治（土耳其）、上海申花（中華人民共和國）、祖雲達斯（意大利，外借）同埋西布朗（英倫）。

## 出面網頁
* West Bromwich Albion FC Player Profiles
* 
* Nicolas Anelka | National Football Teams
* Nicolas Anelka | Football Stats
* Nicolas Anelka - Liverpool FC
杜奧巴

**杜奧巴**（，）係前象牙海岸足球員，最後效力北美聯合足球聯賽球隊鳳凰城展翅。

## 出面網頁

* 
* 
*
運輸聯線

**運輸聯線**（**TransLink**），簡稱**運聯**，係加拿大卑詩省大溫哥華地區嘅公共運輸服務機構。運輸聯線喺1998年成立，1999年4月正式開始運作，取代卑詩公車局（BC Transit）喺大溫地區嘅業務。運輸聯線負責管理同埋協調大溫地區嘅公共交通服務同埋主要路橋嘅維修保養，其中嘅西海岸快線更加延伸到東邊嘅菲沙河谷地區。

運輸聯線嘅正式名稱係**卑詩省南海岸運輸管理局**（South Coast British Columbia Transportation Authority），1998年到2007年之間嘅正式名稱就係**大溫哥華運輸管理局**（Greater Vancouver Transportation Authority）。

## 服務

### 公交車/巴士

溫哥華地區絕大部份公交車都係由運輸聯線屬下嘅海岸山脈公車公司（Coast Mountain Bus Company）營運嘅，但係服務西溫哥華同埋獅子灣嘅公交車就係由西溫藍公車公司（West Van Blue Bus）營運嘅。海岸山脈公車公司同時負責營運幾條高載客量快速幹線「B線」（B-Line），分別係：
* 96B線，來往素里嘅基爾福交通樞紐同牛頓交通樞紐；
* 97B線，來往高貴林中心車站同盧歇鎮中心，2016年長青延伸段通車之後會停運；
* 98B線，來往溫哥華市中心布勒站同列治文市政廳一帶，2009年加拿大線通車兩個月之後停運；
* 99B線，來往商業道－百老匯道站同卑詩大學交通樞紐。

### 架空列車

架空列車（SkyTrain；另譯「天車」、「天鐵」等）係運輸聯線屬下嘅鐵道運輸系統，喺1986年溫哥華世博會期間通車。目前已經發展出三條線路：
* <font color="">'''博覽線'''</font>（**Expo Line**）：來往溫哥華市中心同素里市中心，途徑南本拿比同新西敏。
* <font color="">'''千禧線'''</font>（**Millennium Line**）：來往高貴林同溫哥華北部，途徑滿地寶同北本拿比。
* <font color="">'''加拿大線'''</font>（**Canada Line**）：從溫哥華市中心出發，一條支線通往溫哥華國際機場，另一條支線通往列治文。

### 西海岸快線

<font color="purple">西海岸快線</font>（West Coast Express）係運輸聯線運營嘅一條通勤線路，來往溫哥華濱海車站（Waterfront Station）同菲沙河谷嘅米遜市。
西海岸快線機車嘅維修服務由維亞鐵路（VIA Rail）負責。

### 渡輪服務

運輸聯線屬下嘅渡輪服務包括：
* 海上公車（SeaBus）：穿過布勒灣，連接北溫哥華同埋溫哥華市中心；
* 阿比安渡輪（Albion Ferry）：穿過菲沙河，連接蘭里鎮同埋楓樹嶺；2009年金穗大橋通車之後停航。

## 車費

### 收費區

除咗西海岸快線之外，運輸聯線屬下全部公共交通服務都分為4個收費區：
* 第一收費區：溫哥華、卑詩大學保留地；
* 第二收費區：北溫哥華（市/區）、西溫哥華、本拿比、列治文、新西敏、獅子灣、寶雲島；
* 第三收費區：大溫哥華地區其他市鎮；
* <font color="#660000">機場</font>特別收費區：加拿大線喺機場島上面有三個架空列車站。喺伊三個車站買離開機場島嘅單程架空列車票要畀5文附加費，但係用預付車票，或者搭公交車就唔使畀附加費。另外，喺機場島範圍內上落加拿大線唔使畀錢。

### 單程飛

閒日夜晚六點半後同週末（星期六、日同公眾假期）所有車程一律淨係收一個收費區嘅錢（但機場附加費照收）。

憑車票可以喺90分鐘之內，喺車票許可嘅收費區之內無限次搭車同轉車。另外，如果淨係搭公交車嘅話，就可以以一個收費區嘅價錢搭跨越所有收費區嘅車，但係轉搭其他交通工具就唔得。

14到18歲持有年齡證明嘅青年同埋65歲或以上嘅長者可以買特惠票。13歲或以下小童可以免費搭車。

#### 康百世卡

康百世卡（）係運輸聯線嘅智能（預）付費卡，類似於廣東嘅嶺南通同香港嘅八達通。

### 預付車票
喺康百世卡公開發售之前，運輸聯線發行過3種預付車票：預付單程票、日票同埋月票，全部都可以喺指定嘅商場同埋便利店買到。喺康百世卡公開發售之後，日票同月票全部電子化澌。

#### 預付單程票
預付單程票（FareSaver）有成人車票同特惠車票兩種。乘客需要喺上公交車嘅時候將車票放入車頭嘅打票機裡面驗票，或者喺搭架空列車之前喺車站嘅驗票機道驗票。驗票之後，乘客憑車票可以喺90分鐘之內，喺車票許可嘅收費區之內無限次搭車同轉車。2016年2月，為徂推廣康百世卡，運輸聯線宣佈停止發售預付單程票，但係未用嘅預付單程票將可以繼續用於搭公交車。

#### 日票
日票（DayPass）有成人同優惠兩種。憑日票可以喺打票當日，喺全部收費區裡面無限次搭車同轉車。

#### 月票
月票（Monthly Pass）有成人同優惠兩種。成人月票有收費區限制，但係特惠月票就無收費區限制。憑月票可以喺打票當月，喺指定收費區裡面無限次搭車同轉車。

#### 補票

當手頭上嘅車票唔夠跨區嘅時候，乘客可以用現金或銀行卡補票（AddFare）。

### U-Pass

大學生搭車優惠證（U-Pass）係專門畀讀緊公立大學嘅大學生搭車用嘅優惠。憑U-Pass可以喺通行證上面寫著嗰個月裡面，喺所有收費區裡面無限次搭車同轉車，同埋買特惠票搭西海岸快線。

喺康百世卡發行之前，曾經有過兩個版本嘅紙質大學生搭車優惠證。第一個版本係四個月有效嘅，上面有學生嘅姓名同頭像；第二個版本祇有一個月有效期，而為咗避免有人轉賣優惠證牟利，學生收到優惠證之後要馬上喺背面寫上自己嘅姓名同埋學生證號碼。康百世卡發行之後，大學生搭車優惠證亦隨之電子化，每個月輸入學生本人嘅康百世卡。

目前大溫哥華地區參加優惠證計劃嘅專上學院包括：
* 卑詩大學（UBC）
* 西門菲沙大學（SFU）
* 卡普蘭諾大學
* 蘭加拉學院（Langara）
* 愛美麗•卡亞藝術與設計大學（Emily Carr）
* 溫哥華社區學院（VCC）
* 道格拉斯學院（Douglas）
* 關特靈理工大學（Kwantlen）
* 卑詩理工學院（BCIT）
* Nicola Valley Institute of Technology

卑詩司法學院（JIBC）雖然符合資格，但係目前未加入優惠證計劃。

### 西海岸快線

由於營運成本巨大，所以西海岸快線有自己嘅收費系統。西海岸快線車票有效期係3個鐘頭，而乘客喺車票有效期內，唔使另外畀錢就可以轉搭運輸聯線其他線路。

以下係2010年生效至今嘅西海岸快線車費，以濱海車站作為起點：

## 參考
寶樂沙

**寶樂沙**（，法文發音：；魁北克法文： 或者 ），係加拿大魁北克嘅一個城市，喺滿地可嘅南岸。
憑祥

**憑祥**（；）係中華人民共和國廣西壯族自治區崇左市轄下一個縣級市。面積650平方千米，人口11萬，其中壯族人口8.8萬，佢佔咗成個縣總人口嘅八成以上（2010年）。市人民政府喺憑祥鎮。

## 政區
下轄4個鎮：
*鎮：憑祥鎮、友誼鎮（中越邊境關卡友誼關所在）、夏石鎮、上石鎮。

## 出面網頁
* 憑祥市人民政府網
毛南族

**毛南族**（；中國標準羅馬字：**Maonan**，字母代碼：**MN**，數字代碼：**36**），自稱「阿難」。有大概107166人（2000年統計）響中國境內。主要聚居響中國廣西壯族自治區河池市環江毛南族自治縣，有大約 61919毛南族人（2009年），大概佔咗成個中國毛南族總人口嘅58%。其他散居響廣西壯族自治區南丹、都安同埋貴州。

## 語言
毛南族有自己嘅語言，稱毛南語，屬於侗臺語族侗水語支。而家毛南族聚居嘅鄉村地區同部分城鎮仍普遍使用。

## 註

## 出面網頁
*環江網
港式西餐

**港式西餐**，又叫**豉油西餐**，係一種具有香港特色嘅西餐料理。呢種料理較為迎合香港人嘅口味，因些常見於香港好多西餐廳。好多茶餐廳同部份港式快餐店亦會見到。

## 嘢食
### 前菜
*前菜只有餐湯同牛油包，通常並無任何頭盤。餐湯通常得羅宋湯（紅湯）或忌廉湯（白湯），甚至中湯，三種選擇。

### 主菜
*主菜以肉類（好似牛扒或豬扒）或魚肉為主，部份餐廳亦會提供瑞士雞翼同燒乳鴿等港式西餐獨有嘅嘢食。主菜一般配以飯、意粉或薯菜。會以豉油做調味料，或用罐頭濃湯製成港式白汁代替正宗嘅白汁

### 餐飲
*餐飲（或叫餐茶）一般係咖啡、奶茶、檸檬茶或檸檬水等，一般唔會有甜品。如有，通常係啫喱、杯裝雪糕等。

## 睇埋
* 香港飲食文化
* 茶餐廳
他來自天堂

《**他來自天堂**》（「**渠喺[[天堂]]嚟**」噉解，）係無綫電視製作嘅時裝電視劇。
法網伊人

《**法網伊人**》（）係無綫電視製作嘅時裝電視劇。

## 故事大綱

## 演員表
### 主要演員
* 李克勤 飾 高志朗（律師）
* 郭可盈 飾 沈學儀（師爺，後轉職為見習律師）
* 謝天華 飾 楊　明（律師）
* 吳綺莉 飾 陳小玲（楊明嘅同居女朋友）

### 其他演員
* 歐錦棠 飾 葉向輝（私家偵探）
* 劉綽琪 飾 方潔華（律政署檢控官，葉向輝嘅女朋友）
* 蔣志光 飾 簡永廉（師爺，葉向輝嘅舅父）
* 石　修 飾 關振霆（高志朗嘅「師父」）
* 傳楚卉 飾 區詠芝（高志朗嘅前度女朋友）
* 楚　原 飾 沈　喬（退休法官，沈學儀老頭）
* 林漪娸 飾 張麗芳 
* 胡杏兒 飾 杜比比（BiBi） 
* 李煒祺 飾 林偉文（某富商個仔）
* 林遠迎 飾 謝偉

## 睇埋
* 《法網外的伊人》

## 出面網頁
* 無綫電視官方網頁 - 法網伊人
環江

**環江毛南族自治縣**（壯語：Vanzgyangh Mauznamzcuz Swci Yen），係中國廣西壯族自治區河池市轄下嘅一個毛南族自治縣。面積 4572平方千米，人口376311（2009年），其中壯族人口262310，佢佔咗成個縣總人口嘅69.71%（2009年），毛南族人口61919，佢佔咗成個縣總人口嘅16.45%，漢族人口23305，佢佔咗成個縣總人口嘅6.19%，瑤族人口18695，佢佔咗成個縣總人口嘅4.97%，苗族人口4279，佢佔咗成個縣總人口嘅1.14%，仫佬族1437，佢佔咗成個縣總人口嘅0.38%，水族人口1430，佢佔咗成個縣總人口嘅0.38%，布依族人口2222，佢佔咗成個縣總人口嘅0.59%，回族人口103，佢佔咗成個縣總人口嘅0.03%，侗族人口408 23305，佢佔咗成個縣總人口嘅0.11%，滿族人口25，佢佔咗成個縣總人口嘅0.01%，黎族人口39，佢佔咗成個縣總人口嘅0.01%，土家族人口30，佢佔咗成個縣總人口嘅0.01%，彜族人口17，蒙古族人口11，朝鮮族人口3，白族6，畬族1。縣人民政府喺大化鎮。

## 行政區劃

下轄6個鎮、6個鄉：
*鎮：思恩鎮、水源鎮、洛陽鎮、川山鎮、明倫鎮、東興鎮。
*鄉：大才鄉、下南鄉、大安鄉、長美鄉、龍巖鄉、馴樂苗族鄉。

## 物產
*礦產：煤、鐵、鉛鋅、錫、滑石。
*土特產品：川山涼席、毛南族花竹帽、下南菜牛、毛南紅窖酒、環江香豬、環江香鴨、環江香牛、環江香粳、環江香菇。

## 旅遊景點
*下廟旅遊度假山莊、大才神龍宮、下蘭姻緣洞、川山瑞良旅遊區、長美崖刻、明倫北宋牌坊、下南古墓群。

## 民俗節日

### 壯族
* 壯族三月三歌節

### 毛南族
* 分龍節

### 瑤族
* 盤王節

## 註

## 出面網頁
* 環江毛南族自治縣人民政府網
朴敏英

**朴敏英**（，）係韓國女演員。

## 簡介
2006年因演出電視劇《不可阻擋的High Kick》而人氣急升。2010年從一百多名競爭者中脫穎而出，成為電視劇《成均館緋聞》嘅女主角。2011年，佢出演電視劇《城市獵人》，並主演自己嘅電影新作-恐怖電影《貓：看見死亡的雙眼》。同年10月，主演自己另一部電視劇《榮光的在仁》。

屋企成員重有一個家姐，同少女時代前成員Jessica係好友，亦係李敏鎬唯一公開承認拍拖嘅對象，但而家兩人已經分手。

## 演出作品
### 電視劇
*2006年：MBC《不可阻擋的High Kick》飾 姜由美 
*2007年：KBS《我是老師》飾 俞銀星 
*2008年：KBS《傳說的故鄉》飾 九尾狐 
*2009年：SBS《自鳴鼓》飾 演樂浪公主 
*2010年：MBC《跳躍的心》（共4集） 飾 文行珠 
*2010年：KBS《成均館緋聞》飾演 金允熙 
*2011年：SBS《城市獵人》飾演 金娜娜 
*2011年：KBS《榮光的在仁》飾演 尹在仁 
*2012年：MBC《Dr. JIN》飾演 洪永來/劉美娜
*2014年：MBC《改過遷善》飾 李志胤 
*2014年：KBS《HEALER》飾演 蔡榮信

### 電影
*2﻿011年：《貓：看見死亡的雙眼》

### MV
*2007年：小孩《說要離別》 
*2008年：BIGBANG《一天一天》 
*2008年：李準基《SPRIS》（廣告MV） 
*2008年：Gavy NJ《戀愛小說》（合作對象：李秀赫）

## 廣告作品
*2005年：SK電信CF
*2006年：代言LG手機，拍攝CF
*2006年：三星手機CF
*2006年：同韓國航空公司簽訂6個月電視廣告栛議，成為韓國航空公司專屬模特兒
*2006年：麥當勞廣告
*2006年：Pizza Hut廣告
*2007年：繼Rain、朴龍河之後，成為「樂天免稅店」代言模特兒
*2007年：代言SPRIS衫、鞋、背包
*2007年：代言KTF手機
*2007年：Crown朱古力餅乾廣告
*2007年：SHOWYOU廣告
*2008年：家鄉雞（KFC）CF
*2008年：代言Ever手機
*2008年：Show CF
*2008年：Lipton綠茶 CF
*2008年：Miero Fiber健康飲料CF
*2009年：Berrisom廣告CF
*2009年：強生Acuvue隱形眼鏡CF
*2010年：安娜蘇代言
*2010年：代言DOVE朱古力，拍攝CF
*2010年：DHC化妝品代言
*2010年：成為天然護膚化妝品牌THE FACE SHOP代言人，同元彬拍攝CF
*2010年：Solb內衣品牌代言人
*2011年：真露燒酒代言
*2011年：Compagna女裝代言
*2011年：B-Skin Jean牛仔褲代言
*2011年：THE FACE SHOP化妝品代言
*2011年：樂天製果雪糕"wakuwaku"代言
*2011年：KDB生命人保
*2011年：韓國 Sony Ericsson XPERIA Arc 同 Ray 代言
*2012年：Compagna女裝代言
*2012年：BASIC HOUSE 百家好代言
*2012年：韓雅化妝品
*2012年：統一芒果多飲料大中華區代言
*2012年：Fusion Beauty防曬乳
*2012年：韓國化妝品MISSHA（迷尚）旗下產品A'PIEU代言
*2012年：代言統一鮮橙多
*2014年：ISENBERG戶外運動品牌代言
*2014年：DUANI手袋代言

## 獎

## 出面網頁

* 
*EPG 
*Yahoo Korea 
* 
* 

*☼朴敏英台灣應援首站∥Park Min Young Taiwan Fan Club☼
我哋我哋我哋

《**我哋，我哋，我哋**》（**Yumi, Yumi, Yumi**）係萬那杜嘅國歌，1980年開始正式用。

## 外部連結

* MIDI 音樂
李宗仁

**李宗仁**（）係中國軍事家同政治人，新桂系軍閥首領之一。喺廣西臨桂出世。曾任中華民國首任副總統同代總統。

## 出面網頁

*中華民國歷任總統（元首）-李宗仁
機利文街

**機利文街**（**Gilman Street**）係香港島一條馬路，嚮中環中保集團大廈同南洋商業銀行大廈之間，條路有個巴士總站。

機利文街個英文名Gilman係英治時期一間老牌子大洋行，嚮嗰度出現寫字樓。

## 附近
*機利文新街
鐵板燒

**鐵板燒**係用塊鐵板當做平底鑊，將食材炒熟，上枱時用碟裝，唔似鐵板餐咁用熱生鐵裝住見人。不過，兩種都係咁有噱頭，有鑊氣同熱氣，趁熱食。
機利文新街

**機利文新街**（**Gilman's Bazaar**）係香港島一條馬路，出名係食街，中環人食晏期間最繁忙，有廿幾間食肆，包括快餐、外賣、日本料理、茶餐廳、蛇王鋪頭。

## 附近
*中環中心
*機利文街
*德輔道中
*皇后大道中
士丹利街

**士丹利街**（）係香港中環一條馬路，東西走向，同皇后大道中同埋威靈頓街平行。東起德己立街垂直交界，西至嘉咸街垂直交界，全長約350米。

## 附近
*閣麟街
*中環至半山自動扶手電梯
威靈頓街

**威靈頓街**（）係香港島中西區一條馬路，街名來自英國威靈頓公爵。

威靈頓街近中環商業區南面，街上有好多鋪頭，包括文具文儀器材、裝修物料架生、字畫裝表、燒味西餐、涼茶小食、街市、時裝店、花店、美容、健身會都有。
結志街

**結志街**（）嚮香港島中環，近中環至半山自動扶梯系統西邊，係一條濕水街市，鋪頭同小販賣鮮魚蝦蟹、糧食生油雜貨、雞鴨鵝、米粉、菜、瓜、生果、豬牛羊肉，有新鮮，又有凍肉。

## 附近
*蘭芳園
*擺花街
*閣麟街
*嘉咸街
擺花街

**擺花街**（）係香港中環一條馬路，1840年代已經有，當時高級妓院唔少，客人好鍾意買花幫襯，花店成行成市。
太子臺

**太子臺**（**Prince's Terrace**）位於香港島半山區。2018年，台階獲古物諮詢委員會評為三級歷史建築；翻閱當年九月六日的會議 記錄，清楚表明1923年該處正式命名為太子臺，而人來人往的台階，年代較地 名本身更為久遠，曾經屬於「一幢建築物的一部份」。

這神秘的「一幢建築物」，是漂亮堂皇的大宅Douglas Villas，業主為Douglas Lapraik，香港開埠初年擲地有聲的名字:蘇格蘭籍鐘錶商人，滙豐銀行與黃埔 船塢的創辦人之一，香港大學大學堂前身杜格拉斯堡(Douglas Castle)，曾經是其物業與住所，中環德忌利士街也是以他命名。

1894年，巴黎外方傳教會購入薄扶林的 Douglas Castle ，易名為拿撒勒樓。

而在更早的1890年，傳教會已經購入位於現 時太子臺的Douglas Villas——古堡與大宅，都建於海島山間，屬於同一位商人 ，由同一個教會購入，可是後來命運各異，前者成為著名的法定古蹟，後者也 是古蹟，不過剩下一堂階梯。

盯著樓梯，想像建築重組，石級所在的範圍，本來還有石柱、陽台、房間、花 園等等，還原為Douglas Villas 按古諮會的報告，建築年份估計為1885年左右 。

在1890至約1917年間，Douglas Villas一直是巴黎外方傳教會的總部。

值得留意的是，1915年傳教會購入中環炮台里的「莊士敦樓」，稍作加建，及 後易名為「法國外方傳道會大樓」，作為行政總部。 大樓於1917年完成加建工程並啟用，而半山的總部於同年遷出，由山上搬到山 腳近海處，時間吻合，但搬遷原因未明。

大宅後來被拆掉，倖存至今的台階，可以窺視當年大宅的建築特色，成為探索 相關地區歷史的唯一線索。

石級是重要見證，可是七零八落地，跟歷史資料一樣殘缺。

花崗石經過百年歲月洗禮，破爛或崩裂的地方顯然不少，兩旁扶手尤甚，裡頭青磚已經外露；而欠缺文物標示和管理下，近年台階成為塗鴉畫板，跟後巷水泥牆無異。

## 附近
*些利街
*卑利街
*中環至半山自動扶手電梯
*列拿士地台
鐵板餐

**鐵板餐**係香港一種特色嘢食，同日本嘅鐵板燒相似，主要唔同嘅地方係煎熟之後先放上加熱咗嘅鐵板上面（唔係喺鐵板上燒烤），令食物喺入口前仍能大致保持熱度。鐵板餐源於港式西餐廳同茶餐廳，而家嘅港式快餐店亦普遍供應。而喺台灣某啲供應粵菜或港式飲茶餐廳都會供應，並將佢雅化。

## 史
根據香港食家唯靈話，鐵板餐係1956年開張嘅美心餐廳首創，之後俾香港其他西餐廳同茶餐廳跟風。

## 食材
鐵板餐以肉類為主，好似牛扒、豬扒同雞扒等，有啲鋪頭會供應較具特色嘅食品，好似燒春雞、豬仔骨等。鐵板喺上枱後，會即時淋上汁料（燒汁、黑椒汁、洋蔥汁、蒜茸汁），鐵板嘅熱力會令汁料變暖，從而增加汁料入口嘅美味感。

## 出面網頁

* 香港大家樂快餐店霸王鐵板餐電視廣告 （1988年）
唐人街

**唐人街**（又叫**華埠**、**中國城**；英文：**Chinatown**）係喺外國唐人聚居嘅街道地區。
## 世界各地唔同嘅唐人街
*星加坡：喺星加坡，牛車水係歷史上當地唐人聚居嘅地方，英文名亦叫做Chinatown。
摩羅廟街

**摩羅廟街**（）係香港島中環一條馬路，行車由西邊卑利街入，經中環至半山自動扶手電梯同些利街清真寺，再上到嘉兆臺東出羅便臣道。摩羅廟街個名就係嚟自附近嗰間清真寺。
摩羅廟交加街

**摩羅廟交加街**（）係香港島中環一條馬路，行車由東邊羅便臣道入，經Soho 38同中環至半山自動扶手電梯，再落到威勝大廈西出卑利街。摩羅廟交加街個名嚟自摩羅廟街。

摩羅廟交加街都叫做半山區，不過舊樓都唔少，唔夠高冇海景。
飛地

**飛地**係一個人文地理概念，指某個地區裏面有一塊屬於另一個地區嘅土地。根據國家同國家（或者地區同地區）之間嘅關係，飛地可以分為外飛地同內飛地兩種。
## 飛地一覽

### 國際飛地
* 阿拉斯加：美國飛地，同本土被加拿大隔開。
* 羅伯茨點：美國飛地，同本土被加拿大隔開。
* 加里寧格勒州：俄羅斯飛地，同本土被立陶宛同白俄羅斯隔開。
*納希切萬：阿塞拜疆飛地，同本土被亞美尼亞、卡拉巴克（納卡共和國）隔開
* 利維亞：西班牙自治區加泰隆尼亞嘅飛地，同本土被法國隔開。
* 歐庫西-安貝諾縣（Oecusse-Ambeno)，東帝汶嘅外飛地，同本土被西帝汶隔開。
余力姬

**余力姬**（**Kitty Yu**）係香港樂隊余力機構嘅主音歌手。余力機構解散咗之後去咗外國修讀律師課程，家下係美國執業律師。

## 攷
* :en:YLK Organization/:zh:余力機構
海壇街

**海壇街**（**Hai Tan Street**）係香港深水埗區一條馬路，由界限街武帝廟去到九江街寶血會嘉靈學校同深水埗公園，中間經過南昌街、桂林街。

成條街長方格形狀，可以行車。唐樓多，幾廿年，十零層高，樓上住人，樓下鋪位咁。海壇街之前近海皮，而家係市區重建局計劃重建項目。
陳垣故居 (江門)

**陳垣故居**係過世嘅中國教育家陳垣舊時住過嘅屋，位於廣東江門市蓬江區棠下鎮石頭村委會坑塘村。

陳垣故居係陳寧遠堂嘅三宅，陳寧遠堂係江門市而家少有嘅清代私家莊園，咁有較高嘅歷史價值。故居為清代磚石木結構民居，單層平房，一廳四房兩廊，廳前天井，建築面積141.8平方米。擴建過好多次。

喺2002年，陳垣故居被廣東省人民政府列咗做第四批廣東省文物保護嘅單位之一。
## 註
艾迪鍾斯

**艾迪鍾斯**（**Eddie Charles Jones**，）係美國一前職業籃球員，司職得分後衞或者小前鋒，1994年畀洛杉磯湖人喺選秀會揀中之後加入NBA，先後效力洛杉磯湖人、夏洛特黃蜂、邁亞美熱火、孟非斯灰熊、達拉斯牛仔同埋印第安納溜馬。

## 屋企
* 有兩位兄弟：Cedric、Darick
* 老婆：Trina
* 兩個女：Alexis、Chelsie；一個仔：Noah

## 出面網頁
*
添夏達威

**添夏達威**（**Timothy Duane Hardaway**，）係美國一前職業籃球員，司職得分後衞，1989年畀金州勇士喺選秀會揀中之後加入NBA，先後效力金州勇士、邁亞美熱火、達拉斯牛仔、丹佛金塊同埋印第安納溜馬，至2003年退休。

## 出面網頁

* 
*
葉劍英故居

**葉劍英故居**係過世嘅中華人民共和國領導人葉劍英元帥好耐以前住過嘅屋。佢位於今日中國廣東省梅州市梅縣雁洋鎮虎形村。

故居係泥磚砌築嘅農舍，屬粵東地區客家嘅圍屋。坐東朝西偏南。成座圍屋共有15間房屋。而家嘅建築面積係350平方米。葉劍英響呢度出世同埋度過童年同青少年。

2001年6月，中華人民共和國國務院列咗佢做第五批全國重點文物保護單位。1989年，響故居右側建立咗葉劍英元帥紀念館；2001年6月，紀念館被中共中央宣傳部列咗做全國愛國主義教育示範基地。

## 出面網頁
* 葉劍英故居風水之秘
菏澤

**菏澤**係山東省下面一個地級市，舊時曹州。係《水滸傳》梁山泊所在地。曹州教案所在地。
列治米拿

**列治米拿**（；）係美國一前職業籃球員，司職得分後衞，1987年畀印第安納溜馬喺選秀會揀中之後加入NBA，至2005年退休一直效力該隊。

## 出面網頁

*
司徒拔道

**司徒拔道**（**Stubbs Road**），以前又叫做史塔士道，係香港島一條馬路，連接跑馬地同灣仔峽。路名喺1923年2月15號刊憲，個名嚟自第16任香港總督司徒拔。司徒拔道山下連接灣仔皇后大道東，到東南方向黃泥涌峽道、大坑道交界處轉向西北，連接山頂道、灣仔峽道、布力徑、中峽道、金馬麟山道、香港仔水塘道同甘道交匯處。

司徒拔道原本係去到爐峯峽（太平山頂），1960年爐峯峽至灣仔峽之間嗰一段司徒拔道分拆成山頂道。

## 附近

* 玫瑰崗學校
* 曉廬
* 港安醫院
* 玫瑰新邨
* 香港墳場
* 跑馬地天主教聖彌額爾墳場
* 回教墳場
* 錫克廟
* 弘立書院
* 景賢里
* 肇輝臺
* 東山臺
* 傲璇

## 參考
賓華萊士

**賓華萊士**（**Ben Camey Wallace**，）係美國前職業籃球員，綽號Big Ben（大笨鐘諧音），司職大前鋒或者中鋒，1996年加盟NBA球隊華盛頓子彈，之後再先後效力奧蘭多魔術、底特律活塞、芝加哥公牛同埋卡夫蘭騎士，2009年重返底特律活塞效力，2012年掛靴。

喺2005年12月11號對洛杉磯快艇嘅比賽入面，華萊士破咗聯盟嘅紀錄，成為「單節最多罰球」（20個）嘅球員。

## 出面網頁
*
拉舒華萊士

**拉舒華萊士**（**Rasheed Abdul Wallace**，）係美國一前職業籃球員，1995年畀華盛頓子彈喺選秀會揀中之後加入NBA，先後效力華盛頓子彈、砵崙拓荒者、阿特蘭大鷹、底特律活塞、波士頓塞爾特人同埋紐約力搏。

喺2000至2001球季入面，華萊士破咗聯盟嘅紀錄，成為「單季最多技術犯規」（41次）嘅球員，而佢亦係全NBA職業生涯最多技術犯規（304次）嘅球員。

## 出面網頁
*
格蘭希爾

**格蘭希爾**（**Grant Henry Hill**，）係美國一職業籃球員，司職小前鋒或者得分後衞，1994年畀底特律活塞喺選秀會揀中之後加入NBA，先後效力底特律活塞、奧蘭多魔術、鳳凰城太陽同埋洛杉磯快艇，2013年宣佈退休。

## 攷

## 出面網頁
* Grant Hill - The Official Website
*
張曉明

**張曉明**（，），江蘇泰興人，中國共產黨黨員、第十八屆中央候補委員、十九屆中央委員，做過香港中聯辦主任。中國人民大學法學院刑法專業畢業生、研究生、法學碩士。以前係國務院港澳事務辦公室副主任。2012年12月18號，開始協助中央同香港特區政府，出任中聯辦主任一職。2017年9月轉咗做港澳辦主任，10月喺中共十九大當選中央委員。

## 美國制裁
2020年8月7號，美國財政部宣佈制裁十一位破壞香港自治嘅官員，其中就有張曉明。

## 攷

## 出面網頁
* 
* 張曉明：西環不治港 - 東方日報
* 張曉明：西環不治港 不存在中央收緊對港政策-香港成报网
水滸傳

《**水滸傳**》() 係中國一部古典文學章回小說，中國古典四大文學名著之一。

## 人物
### 一百零八將（登場順序）

*1 九紋龍 史進（史家莊少莊主）
*2 神機軍師 朱武（少華山大寨主）
*3 跳澗虎 陳達（少華山二寨主）
*4 白花蛇 楊春（少華山三寨主）
*5 花和尚 魯智深（本名喺叫做**魯達**，做渭州經略府提轄官。因三拳打死咗鎮關西鄭屠出家）
*6 打虎將 李忠（史進第一位師傅，後做桃花山寨主）
*7 小霸王 周通（桃花山寨主）
*8 豹子頭 林沖（東京八十萬禁軍教頭，後畀高太尉陷害去到梁山落草）
*9 小旋風 柴進（柴大官人，周世宗嘅嫡系後裔）
*10 旱地忽律 朱貴（梁山耳目，「忽律」亦喺鱷魚）
*11 摸著天 杜遷（原梁山二寨主）
*12 雲里金剛 宋萬（原梁山三寨主）
*13 青面獸 楊志（殿司制使官、管軍提轄使，喺楊家將後裔。岳家軍將領喺楊志嘅侄兒）
*14 急先鋒 索超（大名府留守司正牌軍、管軍提轄使）
*15 美髯公 朱仝（鄆城馬兵都頭）
*16 插翅虎 雷橫（鄆城步兵都頭）
*17 赤發鬼 劉唐（街頭無賴）
*18 智多星 吳用（字**學究**，道號**加亮先生**，梁山嘅軍師）
*19 立地太歲 阮小二（阮氏三雄嘅老大，石碣村漁家）
*20 短命二郎 阮小五（阮氏三雄嘅老二，石碣村漁家）
*21 活阎罗 阮小七（阮氏三雄嘅老三，石碣村漁家）
*22 入雲龍 公孫勝（道號**一清**，喺薊州二仙山紫虛觀嘅道士。佢曾參與“智取生辰綱”、“鬥法破高廉”等事件。征方臘前回咗薊州修道）
*23 白日鼠 白勝（山村閒漢）
*24 操刀鬼 曹正（屠夫，林沖嘅徒弟）
*25 及時雨 宋江（梁山第三位寨主，字**公明**，人稱**呼保義**、**及時雨**同埋**孝義黑三郎**，做鄆城縣押司。佢因殺咗閻婆惜、大鬧江州去到梁山落草）
*26 鐵扇子 宋清（宋江嘅亞弟）
*27 行者 武松（打虎英雄、陽穀縣都頭）
*28 菜園子 張青（十字坡黑店老闆）
*29 母夜叉 孫二娘（張青嘅老婆）
*30 金眼彪 施恩（孟州牢城嘅小管營、快活林老闆）
*31 毛頭星 孔明（孔家莊老大、宋江徒弟）
*32 獨火星 孔亮（孔家莊老二、宋江徒弟，孔明嘅亞弟）
*33 錦毛虎 燕順（清風山大寨主）
*34 矮腳虎 王英（清風山二寨主）
*35 白面郎君 鄭天壽（清風山三寨主）
*36 小李廣 花榮（清風寨知寨，細妹喺秦明老婆）
*37 鎮三山 黃信（青州府都監，秦明嘅徒弟）
*38 霹靂火 秦明（青州指揮司總管兵馬統制）
*39 小溫侯 呂方（對影山寨主）
*40 賽仁貴 郭盛（綠林強盜）
*41 石將軍 石勇（北京大名府嘅賭徒）
*42 催命判官 李立（揭陽嶺黑店主）
*43 混江龍 李俊（揚子江嘅梢公）
*44 出洞蛟 童威（私鹽販子）
*45 翻江蜃 童猛（私鹽販子，童威嘅亞弟）
*46 病大蟲 薛永（賣藝人）
*47 船火兒 張橫（梢公，李俊嘅義弟）
*48 沒遮攔 穆弘（揭陽鎮惡霸）
*49 小遮攔 穆春（揭陽鎮惡霸，穆弘嘅亞弟）
*50 神行太保 戴宗（江州兩院押牢節級）
*51 黑旋風 李逵（江州獄嘅小牢子，乳名**鐵牛**）
*52 浪裏白條 張順（江州漁家，張橫嘅亞弟）
*53 聖手書生 蕭讓（書法家）
*54 玉臂匠 金大堅（制印工匠）
*55 通臂猿 侯健（薛永徒弟，裁縫）
*56 摩雲金翅 歐鵬（黃門山寨主）
*57 神算子 蔣敬（黃門山頭目）
*58 鐵笛仙 馬麟（黃門山頭目）
*59 九尾龜 陶宗旺（黃門山頭目）
*60 笑面虎 朱富（朱貴嘅亞哥）
*61 青眼虎 李雲（沂水縣都頭，朱富嘅師父）
*62 錦豹子 楊林（綠林強盜）
*63 火眼狻猊 鄧飛（飲馬川寨主，「狻猊」亦喺獅子）
*64 玉幡竿 孟康（飲馬川寨主）
*65 鐵面孔目 裴宣（飲馬川寨主）
*66 病關索 楊雄（薊州押獄、劊子手）
*67 拼命三郎 石秀（柴販）
*68 鼓上蚤 時遷（盜賊）
*69 鬼臉兒 杜興（李家莊管家）
*70 撲天雕 李應（李家莊莊主）
*71 一丈青 扈三娘（扈家莊莊主千金，後喺王英嘅老婆）
*72 兩頭蛇 解珍（獵戶，孫立表弟）
*73 雙尾蠍 解寶（獵戶，解珍亞弟）
*74 鐵叫子 樂和（小節級，孫立妻弟）
*75 母大蟲 顧大嫂（孫新嘅老婆）
*76 小尉遲 孫新 （孫立亞弟）
*77 出林龍 鄒淵（登雲山頭目）
*78 獨角龍 鄒潤（登雲山頭目，鄒淵侄兒）
*79 病尉遲 孫立（登州兵馬提轄）
*80 金錢豹子 湯隆（鐵匠）
*81 雙鞭 呼延灼（汝寧州都統制，後裔）
*82 百勝將 韓滔（陳州團練使，呼延灼討梁山軍正先鋒）
*83 天目將 彭玘（潁州團練使，呼延灼討梁山軍副先鋒）
*84 轟天雷 凌振（大宋第一炮手）
*85 金槍手 徐寧（金槍班教師，湯隆表哥）
*86 混世魔王 樊瑞（芒碭山首領）
*87 八臂哪吒 項充（芒碭山副將）
*88 飛天大聖 李袞（芒碭山副將）
*89 金毛犬 段景住（盜馬賊）
*90 玉麒麟 盧俊義（梁山二寨主，河北大名府嘅富翁，人稱**河北三絕**）
*91 浪子 燕青（乳名**小乙**，盧俊義嘅家童）
*92 鐵臂膊 蔡福（大名府兩院押牢節級同埋劊子手）
*93 一枝花 蔡慶（小押獄，蔡福亞弟）
*94 丑郡馬 宣贊（關勝討梁山軍將領）
*95 大刀 關勝（名將關羽嘅嫡系後裔，蒲東巡檢）
*96 井木犴 郝思文（關勝義兄，討梁山軍先鋒）
*97 活閃婆 王定六（酒館店家）
*98 神醫 安道全（建康府嘅醫生）
*99 沒面目 焦挺（相撲手）
*100 聖水將 單廷珪（凌州團練使）
*101 神火將 魏定國（凌州團練使）
*102 喪門神 鮑旭（枯樹山強盜）
*103 險道神 郁保四（青州強盜）
*104 雙槍將 董平（東平府都監，人稱**風流雙槍將**）
*105 沒羽箭 張清（東昌府將領）
*106 花項虎 龔旺（張清嘅副將）
*107 中箭虎 丁得孫（張清嘅副將）
*108 紫髯伯 皇甫端（獸醫）
嶺南大學 (香港)

**嶺南大學**（簡稱**嶺大**、**嶺南**，，**LU**）係香港一間大學，而家嚮屯門虎地，青山公路嶺南段。校園1996年之前嚮香港島司徒拔道15號。

## 著名教授

### 社會科學院
* 李彭廣： 政治學系副教授，曾經做過智經研究中心研究總監，著作包括《英國解密檔案的啟示》
* 陳章明： 前社會老年學講座教授，平等機會委員會前任主席
* 陳效能： 社會學及社會政策系副教授

### 研究生院
* 莫家豪：研究生院院長
### 商學院
*饒美蛟：前副校長，親中派人士
### 科學教研組
* Mark McGinley：科學教研組系主任

## 院系設置
### [http://www.ln.edu.hk/arts/ 文學院]
*中文系
*文化研究系
*英文系
*歷史系
*哲學系
*翻譯系
*視覺研究系
*英語及外語教學中心
*中國語文教學與測試中心

### 商學院
#### [http://www.ln.edu.hk/progs/bbaprog/index.html 商學課程辦事處]
*會計學系
*財務及保險學系
*電腦及決策科學學系
*管理學系
*市場及國際企業學系

### 社會科學院
#### [http://www.ln.edu.hk/progs/ssprog/index.shtml 社會科學（榮譽）學士學位課程辦事處]
*經濟學系
*政治學系
*社會學及社會政策系
*心理學系

## 出面網頁

*嶺南大學
李宗仁故居

**李宗仁故居**係過世嘅中華民國代總統李宗仁舊時住過嘅屋。位於響距桂林市約30公里嘅臨桂縣兩江鎮浪頭村天馬山腳下。成座建築為四合院式木結構，分為上下兩層，佔地5060平方米。建築面積4039平方米。

始建於清宣統三年（1911年），擴建過好三次，喺北伐之前起好。故居由安樂第、將軍第、學府，同三進客廳組成，共分7個院落、13個天井、113間房。故居唔單只有民國初年嘅大式建築風格，重保留咗桂北民居風格嘅莊園式格調。

故居為李宗仁阿媽劉太夫人等家人所長居，李宗仁響度舉行過婚禮，喺抗日戰爭嗰陣時，蔣介石同夫人宋美齡嚟過呢度。

類:桂林名人故居